Τα ισραηλινά αντιαρματικά βλήματα Spike ως δυνητική επιλογή - Defence Review\nΤα ισραηλινά αντιαρματικά βλήματα Spike ως δυνητική επιλογή\nHome /Άμυνα, Ελλάδα, Κεντρικά, Προτεινόμενα/Τα ισραηλινά αντιαρματικά βλήματα Spike ως δυνητική επιλογή\n6 Ιανουαρίου 2019 16:25\nΗ οικογένεια αντιαρματικών βλημάτων Spike της ισραηλινής Rafael αποτελείται από τέσσερα μέλη, καθένα εκ των οποίων καλύπτει συγκεκριμένο βεληνεκές: το Spike-SR (Short Range) για αποστάσεις έως τα 800 μέτρα, το Spike-MR (Medium Range) ή Gill για αποστάσεις έως τα 2.500 μέτρα, το Spike-LR (Long Range) για αποστάσεις έως τα 4.000 μέτρα και Spike-LR2 με αυξημένο βεληνεκές στα 5.500 μέτρα, το Spike-ER (Extended Range) για αποστάσεις έως τα 8.000 μέτρα και το Spike-NLOS για αποστάσεις έως τα 25.000 μέτρα. Αναλόγως της έκδοσης, τα βλήματα της οικογένειας Spike μπορούν να είναι φορητά, να εξοπλίζουν τεθωρακισμένα οχήματα, επιθετικά ελικόπτερα, ταχύπλοα σκάφη, καθώς και άλλες πλατφόρμες.\nΤο Spike είναι ένα αντιαρματικό βλήμα τεχνολογίας fire-and-forget, το οποίο διαθέτει ηλεκτροπτικό σύστημα καθοδήγησης (E/O) ή σύστημα καθοδήγησης οπτικών ινών (F/O). Τα βλήματα Spike διαθέτουν δύο πολεμικές κεφαλές εγκατεστημένες σε σειρά (tandem), ενώ μπορούν να εκτελέσουν κατακόρυφες επιθέσεις (top attack) προσβάλλοντας τον στόχο στον πύργο, δηλαδή στο πιο ευάλωτο σημείο ενός τεθωρακισμένου οχήματος. Και τα τέσσερα βλήματα της οικογένειας Spike ενσωματώνουν πολλά κοινά υποσυστήματα, γεγονός που καθιστά τη συντήρηση και την τεχνική υποστήριξή τους οικονομικά συμφέρουσα. Αλλά πέρα από αυτό, η Rafael έχει αναπτύξει δύο επιπλέον συστήματα υποστήριξης, τα οποία αυξάνουν ακόμα περισσότερο την επιχειρησιακή διαθεσιμότητα του συστήματος. Πρόκειται για το ενσωματωμένο σύστημα εκτέλεσης δοκιμών (BIT = Build-In-Test) και το ολοκληρωμένο πακέτο υποστήριξης (ILS = Integrated Logistic Support).\nΣε εμπορικό επίπεδο, τον Μάιο του 2000 η Φινλανδία επέλεξε το Spike στις εκδόσεις MR (100 εκτοξευτές) και ER (18 εκτοξευτές), στο πλαίσιο του προγράμματος του νέου αντιαρματικού συστήματος μέσου βεληνεκούς (οι παραδόσεις έχουν ήδη ολοκληρωθεί). Τον Αύγουστο του 2001 και η Ολλανδία επέλεξε το Spike-MR για να αντικαταστήσει το σύστημα Μ-47 Dragon (πάνω από 200 εκτοξευτές). Τον Οκτώβριο του 2003, οι ισραηλινές Ένοπλες Δυνάμεις υπέγραψαν συμβόλαιο για την προμήθεια της έκδοσης Spike C4ISR (Command, Control, Communications, Computers, Intelligence, Surveillance, Reconnaissance).\nΤα βλήματα της οικογένειας Spike έχουν ποικίλες εφαρμογές: εξ αυτών μια εξαιρετικά ενδιαφέρουσα είναι στον ναυτικό ανορθόδοξο πόλεμο.\nΤον Ιανουάριο του 2004, η Πολωνία επέλεξε το Spike-LR για μια προμήθεια 264 εκτοξευτών επί τρίποδα και 2.675 βλημάτων. Τα πολωνικά συστήματα θα κατασκευαστούν εντοπίως από την πολωνική εταιρία ZM Mesko, στο πλαίσιο σχετικού προγράμματος συμπαραγωγής. Οι παραδόσεις ξεκίνησαν τον Νοέμβριο του 2004 και αναμένεται να ολοκληρωθούν εντός του 2013. Εκτός των 264 φορητών συστημάτων, η Πολωνία ενδιαφέρεται και για επιπλέον 160 εκτοξευτές για τον εξοπλισμό ισάριθμων πύργων μάχης τύπου HitFist της OTO Melara, οι οποίοι θα εγκατασταθούν σε οχήματα τύπου XA-360 AMV (Armoured Modular Vehicle) της φινλανδικής Patria (η Πολωνία έχει αρχίσει να παραλαμβάνει 1.006 οχήματα του τύπου, εκ των οποίων τα 316 σε διαμόρφωση οχήματος μάχης και τα υπόλοιπα 690 σε διαμόρφωση οχήματος μεταφοράς προσωπικού).\nΤον Ιούνιο του 2004, η Rafael και οι γερμανικές εταιρίες Rheinmetall Defence Electronics και Diehl Munitionssysteme ανακοίνωσαν τη σύσταση της κοινοπραξίας Eurospike, η οποία θα είναι ο κύριος κατασκευαστής του Spike στην ευρωπαϊκή ήπειρο. Τον Δεκέμβριο του 2006, η Ισπανία υπέγραψε συμβόλαιο για την προμήθεια 260 εκτοξευτών και 2.600 βλημάτων της έκδοσης Spike-LR προς αντικατάσταση των συστημάτων MILAN και M-47 Dragon. Στο πρόγραμμα συμμετέχει και η General Dynamics Santa Barbara, η οποία θα κατασκευάσει τα βλήματα. Οι παραδόσεις έχουν ξεκινήσει και αναμένεται να ολοκληρωθούν εντός του 2014. Ένα χρόνο αργότερα (Δεκέμβριο του 2007), η Ισπανία παρήγγειλε βλήματα της έκδοσης Spike-ER για τον εξοπλισμό των 24 υπό παραλαβή επιθετικών ελικοπτέρων τύπου EC-665 Tiger-HAD της Eurocopter.\nΜεγάλο πλεονέκτημα του όπλου είναι πως μπορεί να τοποθετηθεί ακόμα και σε μικρά σκάφη όπως των Ειδικών Δυνάμεων και ειδικότερα των Αμφίβιων Καταδρομέων.\nΤα βλήματα των εκδόσεων Spike-MR και Spike-LR εκτοξεύονται από τον ίδιο εκτοξευτή, ο οποίος αποτελείται από τη μονάδα εκτόξευσης (CLU = Command Launch Unit), το θερμικό σύστημα απεικόνισης και τον τρίποδα. Το όλο σύστημα είναι έτοιμο προς βολή εντός 30 δευτερολέπτων. Ο χειριστής εντοπίζει τον στόχο και τοποθετεί το σταυρόνημα (+) στο μέσον του στόχου χρησιμοποιώντας το σκοπευτικό ημέρας (δυνατότητα μεγέθυνσης x 10 και 5ο εύρος όρασης) ή το σύστημα θερμικής απεικόνισης. Με δεδομένο ότι το Spike είναι βλήμα τεχνολογίας fire-and-forget, ο χειριστής το μόνο που έχει να κάνει είναι να ενεργοποιήσει το βλήμα, να δεσμεύσει τον ανιχνευτή στον στόχο και να το πυροδοτήσει. Από εκείνη τη στιγμή, το βλήμα κινείται προς τον στόχο αυτόνομα. Στον χρόνο που μεσολαβεί, ο χειριστής μπορεί να αλλάξει τοποθεσία βολής ή να ξαναγεμίσει τον εκτοξευτή για την επόμενη εμπλοκή. Ο χρόνος που απαιτείται για την επαναγέμιση του συστήματος δεν ξεπερνά τα 15 δευτερόλεπτα. Κατά τη διάρκεια της πτήσης, το βλήμα κινείται σε σχετικά μεγάλο ύψος και την κατάλληλη στιγμή κατέρχεται για να προσβάλει τον στόχο από πάνω. Οι δύο πολεμικές κεφαλές και η ικανότητα του βλήματος για προσβολές top attack επιτρέπουν στο Spike να προσβάλει άρματα μάχης και τεθωρακισμένα οχήματα τα οποία είναι εφοδιασμένα με θωράκιση ERA (Explosive Reactive Armour).\nΤο μήκος των βλημάτων είναι 1,2 μέτρα (Spike-MR/Spike-LR) ή 1,67 μέτρα (Spike-ER), η διάμετρός τους είναι 13 και 17 εκατοστά αντίστοιχα, ενώ το συνολικό τους βάρος είναι 16 κιλά (Spike-MR/Spike-LR). Στην έκδοση Spike-ER το σύστημα έχει συνολικό βάρος 55 κιλά (κάλαθος τεσσάρων βλημάτων για χρήση από ελικόπτερο) ή 33 κιλά (μονός εκτοξευτής για χρήση από τεθωρακισμένο όχημα). Το βλήμα φέρει τέσσερα πτερύγια ορθογώνιου σχήματος στο πίσω τμήμα του για τον αεροδυναμικό έλεγχο κατά την πτήση και άλλα τέσσερα πτερύγια ορθογώνιου σχήματος αλλά μεγαλύτερου εμβαδού τοποθετημένα στο μέσο τμήμα. Και τα οκτώ πτερύγια αναπτύσσονται αμέσως μετά την έξοδο του βλήματος από τον εκτοξευτή. Το σύστημα καθοδήγησης του Spike είναι τοποθετημένο στο εμπρός τμήμα. Το σύστημα ζεύξης δεδομένων οπτικής ίνας δέχεται εντολές από τον χειριστή μέσω της μονάδας εκτόξευσης, ενώ μπορεί να διαβιβάσει εικόνα στη μονάδα εκτόξευσης και στον χειριστή σε πραγματικό χρόνο και μέσω του ερευνητή. Ο χειριστής του συστήματος μπορεί, εάν το επιθυμεί, να προσαρμόσει εκ νέου τα δεδομένα της πτήσης ή και τον στόχο, ενώ το βλήμα βρίσκεται εν πτήσει. Επίσης, τα βλήματα Spike μπορούν να εκτελέσουν βολές και εκτός της γραμμής στόχευσης (NLOS = Non Line-of-Sight), δυνατότητα η οποία επιτρέπει στον χειριστή να εκτελεί βολές μέσα από προστατευμένες θέσεις. Στην έκδοση Spike-ER, το βλήμα ενσωματώνει και μια επιπλέον δυνατότητα. Συγκεκριμένα, ο χειριστής οπλικών συστημάτων του ελικοπτέρου δεν χρειάζεται να εγκλωβίσει τον στόχο πριν την εκτόξευση του βλήματος. Εναλλακτικά, μπορεί πρώτα να εκτοξεύσει το βλήμα και μετά να το καθοδηγήσει στον στόχο που επιθυμεί.\nΤα αντιαρματικά όπλα αποδείχθηκαν εξαιρετικά θανάσιμη απειλή για τα σύγχρονα άρματα μάχης όπως αυτό καταδείχθηκε από τις πρόσφατες συγκρούσεις. Στη φωτογραφία τουρκικό άρμα από τις πρόσφατες επιχειρήσεις του Τουρκικού Στρατού στη Συρία στα πλαίσια της «Ασπίδας του Ευφράτη».\nΕκτός από τις συμβατικές εκδόσεις, η Rafael έχει αναπτύξει και τις εκδόσεις Spike C4ISR και Spike-ER/PBF (Penetration, Blast and Fragmentation) με διατρητική κεφαλή θραυσμάτων. Αμφότερες οι εκδόσεις αφορούν στο βλήμα Spike-ER. Στην έκδοση Spike C4ISR, το βλήμα έχει δικτυοκεντρική δυνατότητα (ο εκτοξευτής φέρει βελτιωμένη έκδοση του συστήματος παγκόσμιου προσδιορισμού θέσης Azimuth Comet και σύστημα ζεύξης δεδομένων). Η έκδοση Spike C4ISR, η οποία ονομάζεται και Tycoon, αναπτύχθηκε για χρήση από διοικητές στο πεδίο της μάχης. Τα επιπρόσθετα συστήματα (σύστημα παγκόσμιου προσδιορισμού θέσεως και σύστημα ζεύξης δεδομένων) λειτουργούν ως μια “κοινή γλώσσα” μεταξύ διαφόρων μονάδων στο έδαφος και στον αέρα. Στόχος είναι ο περιορισμός του χρόνου που μεσολαβεί μεταξύ της πρόσκτησης του στόχου και της προσβολής του. Του χρόνου δηλαδή που μεσολαβεί από την κατάδειξη του στόχου από μια μονάδα αναγνωρίσεων μέχρι την προσβολή του από ένα επιθετικό ελικόπτερο. Στην έκδοση Spike-ER/PBF, η πολεμική κεφαλή εκρήγνυται μετά τη διάτρηση του στόχου (ενός τοίχου για παράδειγμα) προκειμένου να περιοριστούν στο ελάχιστο οι παράπλευρες απώλειες.\nΣε κάθε περίπτωση εκτός των Spike υπάρχουν και πολλές ακόμα εξαιρετικές επιλογές όπως το αμερικανικό Javelin, τα νέου τύπου Kornet-EM από τη Ρωσία και τα σερβικά ALAS. Το ζήτημα είναι πως ένα από τα κύρια εξοπλιστικά προγράμματα του Πεζικού είναι η μεσοπρόθεσμη αντικατάσταση των 9Μ111 Fagot και MILAN, τα οποία ενσωματώνουν τεχνολογία της δεκαετίας ’70. Ιδιαίτερα αξιόλογη περίπτωση προβάλει η προμήθεια μεταχειρισμένων αντιαρματικών όπλων TOW II. Να τονιστεί πως επιλογές σε επίπεδο μεταχειρισμένων αντιαρματικών όπλων υπάρχουν και στην Ευρώπη.\nΧαρακτηριστικά όπως είχαμε αναφέρει:\nΕνδιαφέρουσες περιπτώσεις αντιαρματικών συστημάτων έρχονται από τη Γαλλία, το Βέλγιο και την Ιταλία. O Γαλλικός Στρατός βρίσκεται σε φάση αντικατάστασης 528 εκτοξευτών MILAN (428 φορητών και 100 προσθαφαιρούμενων σε οχήματα VAB και VBL) και 76 φορητών εκτοξευτών FGM-148 Javelin (με 260 βλήματα μέγιστου βεληνεκούς 2,5 χιλιομέτρων) με 400 εκτοξευτές MMP (οι παραδόσεις έχουν ήδη ξεκινήσει). Ομοίως, ο Βέλγικος Στρατός βρίσκεται σε φάση αντικατάστασης, ήδη από το 2014, 66 εκτοξευτών MILAN από ισάριθμους Spike-MR. Οι MILAN του Γαλλικού και του Βελγικού Στρατού είναι αναβαθμισμένοι και μπορούν να χρησιμοποιούν βλήματα των νεότερων εκδόσεων MILAN-3 και MILAN-ER μέγιστου βεληνεκούς 3 χιλιομέτρων, τη στιγμή που ο ΕΣ χρησιμοποιεί βλήματα της έκδοσης MILAN-1, αν και σύμφωνα με ορισμένες ανεπιβεβαίωτες πληροφορίες χρησιμοποιεί και βλήματα της έκδοσης MILAN-2.\nΣτην έκδοση MILAN-2 το βλήμα έχει μεγαλύτερη διάμετρο (115 χιλιοστών αντί των 103 χιλιοστών της έκδοσης MILAN-1) και ενσωματώνει μια προέκταση στη κατάληξη του βλήματος, η χρήση της οποίας διευκολύνει τη διάτρηση της θωράκισης, στη βάση της αρχής της κινητικής ενέργεια. Αυτή η προέκταση αυτή μετουσιώνει την κινητική ενέργεια που αποκτά κατά την πτήση σε μερική διάτρηση, έτσι ώστε η κυρίως πολεμική κεφαλή να έχει «ευκολότερο» έργο. Η έκδοση MILAN-2T (Tandem) ενσωματώνει δύο (2) πολεμικές κεφαλές, την κύρια, που βρίσκεται στο σώμα του βλήματος, και μια δεύτερη, που είναι ενσωματωμένη στην προαναφερθείσα προέκταση της έκδοσης MILAN-2. Στην έκδοση MILAN-3, η οποία αναπτύχθηκε για την προσβολή αρμάτων μάχης με επιπρόσθετη θωράκιση ERA, έχει αφαιρεθεί η προέκταση και οι δύο πολεμικές κεφαλές έχουν τοποθετηθεί σε κάθετη σειρά εντός του σώματος του βλήματος. Η ποιο πρόσφατη έκδοση MILAN-ER σημειώνει αυξημένο βεληνεκές (3 χιλιόμετρα) και σύμφωνα με την MBDA επιτυγχάνει καλύτερα ποσοστά διατρητικότητας. Οι γαλλικοί MILAN είναι μια καλή ευκαιρία για τον ΕΣ να ενισχύσει αριθμητικά και να αυξήσει την ισχύ της αντιαρματικής του άμυνας, σε επίπεδο Τάγματος, δεδομένου ότι στον ΕΣ οι MILAN είναι εντεταγμένοι στους ΛΥΤ (Λόχος Υποστήριξης Τάγματος), ενώ παράλληλα, θα μπορούσαν να αποσυρθούν οι AT-4 Fagot, να αυξηθεί έτσι η ομοιοτυπία και να μειωθούν οι δαπάνες υποστήριξης.\nΌσο για τους FGM-148 Javelin ο αριθμός των 76 εκτοξευτών είναι μικρός και θα μπορούσαν να αποκτηθούν μόνο για επιλεκτική χρήση από τις Ειδικές Δυνάμεις ή τις ΕΑΝ (Επιλαρχία Αναγνωρίσεων) του Δ’ ΣΣ (Δ’ Σώμα Στρατού) ή την ΕΛΔΥΚ (Ελληνική Δύναμη Κύπρου), για παράδειγμα. Η Ιταλία βρίσκεται και αυτή σε διαδικασία αντικατάστασης 714 εκτοξευτών MILAN, της έκδοσης MILAN-2Τ, και 432 μονών εκτοξευτών TOW-2, της αμερικανικής Raytheon με 354 εκτοξευτές και πάνω από 4.300 βλήματα Spike-MR (ήδη έχουν παραδοθεί 173 εκτοξευτές). Η περίπτωση των ιταλικών MILAN-2T επισκιάζεται από την περίπτωση των ικανότερων γαλλικών και βελγικών, οι οποίοι μπορούν να χρησιμοποιήσουν βλήματα των εκδόσεων MILAN-3 και MILAN-ER, κάτι που δεν μπορούν οι ιταλικοί MILAN-2T. Από την άλλη οι ιταλικοί TOW-2 δεν διαφέρουν από τους ελληνικούς, αφού όλοι οι ελληνικοί TOW έχουν αναβαθμιστεί στο επίπεδο TOW-2.\nΣυνεπώς σε επίπεδο ποιότητας οι ιταλικοί TOW δεν προσθέτουν κάτι νέο. Πιθανή προμήθεια τους θα μπορούσε να εξεταστεί μόνο εάν θέλουμε να τα Fagot με τα μεταχειρισμένα Ιταλικά αντιαρματικά TOW-2.\nNα τονιστεί ότι στις Μηχανοκίνητες Ταξιαρχίες κατά μήκος του ποταμού Έβρου υπάρχουν οι ΛΑΤ (Λόχοι Αντιαρματικών) εφοδιασμένοι με Kornet ενώ στα νησιά υπάρχουν οι ΛΑΤΕΘ (Λόχοι Αντιαρματικών Εθνοφυλακής). Τα Fagot, TOW και ΜILAN υπηρετούν στα Μηχανοποιημένα και Μηχανοκίνητα Τάγματα ενταγμένα στους Λόχους Υποστήριξης ως Βαρέα Όπλα Πεζικού.\nΟλόκληρο το παραπάνω άρθρο μπορείτε να βρείτε εδώ: Μεταχειρισμένα οπλικά συστήματα για τον ΕΣ: Υπάρχουν ευκαιρίες;\nΣτο σημείο αυτό να αφέρουμε πως θα ακολουθήσει και σχετικό αφιέρωμα στα φορητά αντιαρματικά όπλα του Πεζικού εκεί όπου υπάρχει πολύ μεγάλη ανάγκη για την αντικατάσταση των παρωχημένων RPG-18 και LAW.\nΑυτός είναι ο Τούρκος πράκτορας της JITEM στο Τουρκικό Προξενείο της Κομοτηνής (Φώτο)\nΑλ Σάφα: Δύο Βρετανοί τραυματίες από πυρά των τζιχανιστών\nTAGS: Spike αντιαρματικά βλήματα Αντιαρματικά όπλα Βαρέα Όπλα Πεζικού Πεζικό


Τα «δικά μας» Όσκαρ | Andro\nΑυτά τα Όσκαρ ποιος θα τα πάρει; Ες αύριον 2 Μαρτίου τα σπουδαία. Credit: Lincoln Blues/Flickr\nOι υποψηφιότητες: «Οδηγός Διαπλοκής», «Philomena», «Gravity», «Nebraska», «Captain Phillips», «Dallas Buyers Club», «Δικός της», «12 Χρόνια Σκλάβος», «Ο Λύκος της Wall Street».\nΤο δικό μας Όσκαρ πηγαίνει… στο «Nebraska». Γιατί μας αρέσει η «επίγευση» που αφήνουν τα road-movies του Αλεξάντερ Πέιν. Γιατί στο «Nebraska» δεν συναντήσαμε «ηρωικούς», αλλά καθημερινούς ανθρώπους, που ο μόνος ηρωισμός τον οποίο καλούνται να αναλάβουν είναι η διαχείριση των προβλημάτων της πραγματικής ζωής. Η Νεμπράσκα είναι ο τόπος που ζει σήμερα ο μέσος Αμερικανός –γι’ αυτόν το λόγο, άλλωστε, η ταινία θεωρείται η πιο αμερικανική απ’ όσες βρίσκονται στην κατηγορία Καλύτερης Ταινίας–, αλλά και η προσπάθεια χαρτογράφησης του νέου περιεχομένου του παλιού αμερικανικού ονείρου. Επίπεδο παραγωγής, καταπληκτικό, σκηνοθεσία, άρτια, σενάριο «κέντημα» ανθρώπινων σχέσεων, φωτογραφία (του Φαίδωνα Παπαμιχαήλ, επίσης υποψήφιου για Όσκαρ) ποιητική στα όρια του ρεαλισμού ή ρεαλιστική στα όρια της ποίησης, ερμηνείες υπογείως συγκλονιστικές. Άρα, «Nebraska» με κλειστά μάτια!\nΠώς μπορεί να κερδηθεί αυτό το Όσκαρ: Μόνο αν για κάποιο σατανικό λόγο αποσυρθούν τελευταία στιγμή οι υποψηφιότητες του γυρίστηκα-για-να-πάρω-Όσκαρ «12 Χρόνια Σκλάβος» και «Gravity».\nΠοσοστό επιτυχίας: 5%.\nΈπειτα από πενήντα χρόνια καριέρας θα ήταν η ιδανική στιγμή για τα μέλη της Ακαδημίας να βραβεύσουν τον Μπρους Ντερν όχι μόνο για το σύνολο της προσφοράς του, αλλά και για την υποδόρια, συνταρακτική, ερμηνεία του στη δημιουργία στο «Nebraska» του Αλεξάντερ Πέιν.\nΟι υποψηφιότητες: Κρίστιαν Μπέιλ («Οδηγός Διαπλοκής»), Μπρους Ντερν («Nebraska»), Λεονάρντο ντι Κάπριο («Ο Λύκος της Wall Street»), Τσιετέλ Ετζιοφόρ («12 Χρόνια Σκλάβος»), Μάθιου Μακ Κόναχι («Dallas Buyers Club»).\nΤο δικό μας Όσκαρ πηγαίνει… στoν Μπρους Ντερν. Γιατί έπειτα από πενήντα χρόνια καριέρας και μόνο μια υποψηφιότητα για Όσκαρ Β΄ Ανδρικού ρόλου (το 1978 για το «Γυρισμό» – το έχασε από τον Κρίστοφερ Γουόκεν στον «Ελαφοκυνηγό»), θα ήταν η ιδανική στιγμή για τα μέλη της Ακαδημίας να τον βραβεύσουν όχι μόνο για το σύνολο της προσφοράς του, αλλά και για την υποδόρια, συνταρακτική, ερμηνεία του στη δημιουργία του Αλεξάντερ Πέιν. Και μόνο το γεγονός πως όλα αυτά τα χρόνια έχει συνεργαστεί με τα περισσότερα από τα μέλη της Ακαδημίας θα έπρεπε να προσθέτει πόντους στην υποψηφιότητά του. Κάτι ανάλογο, δηλαδή, που είχε συμβεί στην περίπτωση του Τζον Γουέιν το 1970, όταν βραβεύτηκε για το «Αληθινό Θράσος», αφήνοντας χωρίς Όσκαρ τον Ντάστιν Χόφμαν και τον Γιον Βόιτ («Ο Καουμπόι του Μεσονυχτίου»), τον Ρίτσαρντ Μπάρτον («Η Άννα των Χιλίων Ημερών») και τον Πίτερ Ο’ Τουλ («Goodbye, Mr. Chips»).\nΠώς μπορεί να κερδηθεί αυτό το Όσκαρ: Απλώς, δεν μπορεί. Ο Λεονάρντο ντι Κάπριο, που κέρδισε στις Χρυσές Σφαίρες, και ο Μάθιου Μακ Κόναχι, που επιλέχθηκε για το Critics’ Choice Awards, είναι «σιγουράκια» για να ποντάρετε.\nΟι υποψηφιότητες: Έιμι Άνταμς («Οδηγός Διαπλοκής»), Κέιτ Μπλάνσετ («Θλιμμένη Τζασμίν»), Τζούντι Ντεντς («Philomena»), Μέριλ Στριπ («Αύγουστος»), Σάντρα Μπούλοκ («Gravity»).\nΤο δικό μας Όσκαρ πηγαίνει… στην Κέιτ Μπλάνσετ. Την Μπλανς Ντιμπουά του Γούντι Άλεν, μια γνήσια αντι-ηρωίδα που τρέφεται με αυταπάτες και με το glam των περασμένων ημερών. Η Μπλάνσετ κατεβαίνει σκαλί σκαλί την κοινωνική βαθμίδα της απαξίωσης και έτσι από «πριγκίπισσα» της Παρκ Άβενιου καταλήγει μια no-name και no-future περσόνα της μεσοαστικής πλευράς του Σαν Φρανσίσκο. Φρίκη; Ναι, αν η ζωή σου ξετυλίχτηκε με άξονα το shopping therapy, τα λαμπερά πάρτι και την καθημερινή βουτιά στο κενό: μια ζωή πακεταρισμένη σε ιλουστρασιόν συσκευασία. Και όταν το λούστρο χάσει τη γυαλάδα του, η Μπλάνσετ-Τζασμίν-Ντιμπουά βιώνει τη νευρική κατάπτωση. Δηλαδή, από τις νευρώσεις της εφήμερης και επίπλαστης επιτυχίας, στις νευρώσεις της μόνιμης αποτυχίας. Έτσι, η Μπλάνσετ «χάνεται» στους διαδρόμους του λαβύρινθου του παρελθόντος, κλείνοντας ερμητικά τις πόρτες στην επικοινωνία με το παρόν. Κοινωνικός αυτισμός; Ούτως ή άλλως, αυτή δεν είναι η αντίδραση των ελίτ, είτε στον κολοφώνα της επιτυχίας είτε στο τελευταίο σκαλοπάτι της αποτυχίας τους; Όσκαρ, λοιπόν, και μόνο για το άδειο βλέμμα της Μπλάνσετ και το μονόλογό της στα τελευταία καρέ της «Θλιμένης Τζασμίν».\nΠώς μπορεί να χαθεί αυτό το Όσκαρ: Αν, ενδεχομένως, το «σκάνδαλο Φάροου» –παρότι πλέον φαντάζει δύσκολο– επηρεάσει τα μέλη της Ακαδημίας να κατευθύνουν σε άλλη υποψήφια την ψήφο τους. Στα BAFTA (τα βρετανικά Όσκαρ), πάντως, η Κέιτ Μπλάνσετ ανταμείφθηκε για την ανεπανάληπτη ερμηνεία της.\nΠοσοστό επιτυχίας: 80%.\nΟι υποψηφιότητες: Έρικ Γουόρεν Σίνγκερ & Ντέιβιντ Ο. Ράσελ («Οδηγός Διαπλοκής»), Γούντι Άλεν («Θλιμμένη Τζασμίν»), Κρεγκ Μπόρτεν και Μελίσα Γουόλοκ («Dallas Buyers Club»), Σπάικ Τζονζ («Δικός της»), Μπομπ Νέλσον («Nebraska»).\nΤο δικό μας Όσκαρ πηγαίνει… στον Σπάικ Τζονζ. Δυο δυνατές υποψηφιότητες είχε πάρει μέχρι τώρα ο Τζονζ, και οι δυο για σκηνοθεσία, και οι δυο για ταινίες του Τσάρλι Κόφμαν: για Όσκαρ το 2000 («Στο Μυαλό του Τζον Μάλκοβιτς») και για Χρυσή Σφαίρα το 2003 («Adaptation»). Φέτος, με το «Δικός της» ήδη έχει κερδίσει τη Χρυσή Σφαίρα Καλύτερου Σεναρίου, το ίδιο βραβείο και στα Critics Choice Award, όπως και σε αρκετές ενώσεις κριτικών στις ΗΠΑ. Στο φιλμ, αποτέλεσμα της οργιώδους φαντασίας του Τζονζ, συμβαδίζουν η καταγραφή των κοινωνικών ηθών και των σύγχρονων νευρώσεων αναφορικά με την οικειότητα, την επικοινωνία και την τεχνολογία, με έναν τόνο σουρεαλισμού και μια άκρως ρομαντική διάθεση. Δεν είναι τυχαίο που ο Τζονζ βραβεύτηκε και με το Writers Guild Award –από το 2000 οι επιλογές για το σενάριο τόσο στα Guild όσο και στα Όσκαρ συμπίπτουν απόλυτα.\nΠώς μπορεί να χαθεί αυτό το Όσκαρ: Και δύσκολα και εύκολα, αφού με τον «Οδηγό Διαπλοκής» οι πιθανότητες είναι περίπου μοιρασμένες.\nΠοσοστό επιτυχίας: 60%.\nΟι υποψηφιότητες: Αλφόνσο Κουαρόν («Gravity»), Στιβ ΜακΚουίν («12 Χρόνια Σκλάβος»), Ντέιβιντ Ο. Ράσελ («Οδηγός διαπλοκής»), Αλεξάντερ Πέιν («Nebraska»), Μάρτιν Σκορσέζε («Ο Λύκος της Wall Street»).\nΤο δικό μας Όσκαρ πηγαίνει… στον Αλεξάντερ Πέιν. Έναν αυθεντικό δημιουργό που βρίσκεται σε σταθερή ανοδική πορεία τα τελευταία δέκα χρόνια («Σχετικά με τον Σμιντ», «Πλαγίως», «Οι Απόγονοι»), έχοντας μόνιμα στραμμένο το βλέμμα του στον άνθρωπο. Στο ασπρόμαυρο «Nebraska» επιστρέφει στα πάτρια εδάφη των μεσοδυτικών πολιτειών για να αφηγηθεί με απαράμιλλη δεξιοτεχνία μια ανθρώπινη περιπέτεια, αυτήν ενός γηραιού συνταξιούχου που επιμένει σθενερά –με το χαρακτηριστικό στιλ του– να εξαργυρώσει το «χρυσοφόρο» λαχείο του: βρίσκοντας το χιούμορ και την αισιοδοξία στα πιο απρόβλεπτα μέρη και μένοντας βουβός σε εκείνα τα ανείπωτα όπου το βάρος της ανθρώπινης ύπαρξης μετριέται με τραγωδίες, τσακισμένα όνειρα και χαμένες ευκαιρίες.\nΠώς μπορεί να χαθεί αυτό το Όσκαρ: Είναι σχεδόν βέβαιο ότι θα χαθεί. Το τεχνικό επίτευγμα του Κουαρόν, που έδωσε άλλη διάσταση στο 3D, λόγω εντυπωσιασμού και όχι ουσίας, δίνει ξεκάθαρο προβάδισμα στο «Gravity». Αν γίνει η ανατροπή, θα αρπάξει το έπαθλο ο Μακ Κουίν με το «12 Χρόνια Σκλάβος», σαρώνοντας ταυτόχρονα στις περισσότερες από τις 9 κατηγορίες που είναι υποψήφια η ταινία του.\nΠοσοστό επιτυχίας: 10%.\nΟι υποψηφιότητες: Μπαρκάντ Αμπντί («Captain Phillips»), Μάικλ Φασμπέντερ («12 Χρόνια Σκλάβος»),Τζόνα Χιλ («Ο Λύκος of Wall Street»), Τζάρεντ Λίτο («Dallas Buyers Club»), Μπράντλεϊ Κούπερ («Οδηγός διαπλοκής»).\nΤο δικό μας Όσκαρ πηγαίνει… στον Μπαρκάντ Αμπντί. Ομολογουμένως η πιο συγκλονιστική ερμηνεία της χρονιάς, που έκανε πολλούς να αναρωτιούνται μήπως ο 29χρονος σομαλοαμερικανός υποδύεται τον εαυτό του! Ο πρωτοεμφανιζόμενος Αμπντί, που δούλευε ως σοφέρ πριν τον εντοπίσει ο Πολ Γκρίνγκρας και τον περάσει από οντισιόν, υποδύεται τον αρχηγό των πειρατών, με μια ψυχολογικά φορτισμένη και ανατριχιαστική ερμηνεία, που επισκίασε ακόμη κι αυτή του Τομ Χανκς –που ήταν η κορυφαία του τα τελευταία χρόνια..\nΠώς μπορεί να χαθεί αυτό το Όσκαρ: Δυστυχώς ο Αμπντί έχει ελάχιστες πιθανότητες να μην φύγει με άδεια τα χέρια από τη βραδιά των Όσκαρ. Το έπαθλο πιθανότατα θα πάει στον Τζάρεντ Λίτο λόγω της αβανταδόρικης μεταμόρφωσής του σε εντυπωσιακή τρανσέξουαλ για το «Dallas Buyers Club», την έκπληξη των φετινών Όσκαρ.\nΠοσοστό επιτυχίας: 20%.\nΟι υποψηφιότητες: Τζένιφερ Λόρενς («Οδηγός Διαπλοκής»), Λουπίτα Νιόνγκ’ο («12 Χρόνια Σκλάβος»), Τζουν Σκουίμπ («Nebraska»), Σάλι Χόκινς («Θλιμμένη Τζάσμιν»),Τζούλια Ρόμπερτς («Αύγουστος»).\nΤο δικό μας Όσκαρ πηγαίνει… στην Τζένιφερ Λόρενς, που αν το κερδίσει θα γράψει ιστορία ως η πρώτη γυναίκα ηθοποιός που κερδίζει σε δυο συνεχόμενες χρονιές τα βραβεία Α’ και Β’ ρόλου. Σε μια από τις πλέον απρόβλεπτες κατηγορίες, όπου όλες οι υποψήφιες έχουν σχεδόν τις ίδιες πιθανότητες, πριμοδοτούμε την Λόρενς έναντι των υπολοίπων επειδή έχει φτιάξει μια μοναδική πληθωρική περσόνα, που δίνει το αληθινό στίγμα του «Οδηγού Διαπλοκής» και ξεχωρίζει από τους υπόλοιπους –επίσης υποψήφιους– συμπρωταγωνιστές της στην ταινία του Ράσελ. Συγκινητική η Λουπίτα Νιόνγκ’ο στο «12 Χρόνια Σκλάβος», απολαυστική η Τζουν Σκουίμπ στο «Nebraska», πάντα άψογη η βρετανίδα Χόκινς είτε παίζει στα φιλμ του Μάικ Λι είτε στη «Θλιμμένη Τζάσμιν» του Γούντι Άλεν και απρόβλεπτα καλή στην τσαλακωμένη και δραματουργικά φορτισμένη ερμηνεία της η Ρόμπερτς ως μεγάλη κόρη της Στριπ στον «Αύγουστο» έχουν όλες τους δικαίωμα στο όνειρο.\nΠώς μπορεί να χαθεί αυτό το Όσκαρ: Η ιστορία δείχνει ότι στην εν λόγω κατηγορία υπάρχουν εκπλήξεις που γράφουν ιστορία. Θυμάστε τη Μαρίζα Τομέι στο «Ξαδελφάκι μου ο Βίνι»;\nΟι υποψηφιότητες: «Πριν τα Μεσάνυχτα» των Ρίτσαρντ Λινκλέιτερ, Ίθαν Χοκ, Ζιλί Ντελπί, βασισμένο στους χαρακτήρες που έγραψαν οι Ρίτσαρντ Λινκλέιτερ και Κιμ Κρίζαν. «Captain Phillips» του Μπίλι Ρέι, βασισμένο στο βιβλίο «A Captain’s Duty: Somali Pirates, Navy SEALS, and Dangerous Days at Sea» των Ρίτσαρντ Φίλιπς και Στέφαν Τάλτι. «Ο Λύκος της Wall Street» του Τέρενς Γουίντερ, βασισμένο στο ομώνυμο βιβλίο του Τζόρνταν Μπέλφορτ. «12 Χρόνια Σκλάβος», Τζον Ρίντλεϊ, βασισμένο στο «12 Years a Slave» του Σόλομον Νόρθαπ. «Philomena» των Στιβ Κούγκαν και Τζεφ Πόουπ, βασισμένο στο «The Lost Child of Philomena Lee» του Μάρτιν Σίξμιθ.\nΤο δικό μας Όσκαρ πηγαίνει… στους Κούγκαν και Πόουπ για το υποδειγματικό σενάριο της «Philomena», που στηρίζεται κυρίως στο φλεγματικό χιούμορ δύο εξαιρετικά σκιαγραφημένων χαρακτήρων παρά στη δραματική ιστορία της μητέρας που την αναγκάζουν να αποχωριστεί το παιδί της. Επιπλέον ο Στιβ Κούγκαν σε τριπλό ρόλο (παραγωγός, σεναριογράφος και πρωταγωνιστής) δένει άψογα τόσο με την 79χρονη Ντεντς όσο και με τον απαιτητικό Στίβεν Φρίαρς, που φτιάχνει την πιο μεστή και φινετσάτη ταινία του εδώ και καιρό.\nΠώς μπορεί να χαθεί αυτό το Όσκαρ: Μιλήσαμε και πριν για τη σαρωτική τάση που μπορεί να αναπτύξει ο «Σκλάβος». Οπότε…\nΠοσοστό επιτυχίας: 40%.\noscar αλεξάντερ πέιν νεμπράσκα όσκαρ


1 ΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΑΓΡΟΤΙΚΗΣ ΑΝΑΠΤΥΞΗΣ & ΤΡΟΦΙΜΩΝ ΔΙΕΥΘΥΝΣΗ ΑΓΡΟΤΙΚΗΣ ΠΟΛΙΤΙΚΗΣ & ΤΕΚΜΗΡΙΩΣΗΣ Τμήμα Αγροτικής Στατιστικής ΕΜΠΟΡΙΚΟ ΙΣΟΖΥΓΙΟ Στατιστική επεξεργασία και ανάλυση: Λεωνίδας Σπανέλλης Στατιστικολόγος (MSc.) ΕΛΛΑΔΑΣ-ΡΟΥΜΑΝΙΑΣ Το εμπορικό ισοζύγιο αγροτικών προϊόντων της Ελλάδας με την Ρουμανία είναι ελλειμματικό την διετία και μετατρέπεται σε πλεονασματικό την επόμενη τριετία Η σταθερά θετική εξέλιξη των εξαγωγών και η διατήρηση των εισαγωγών στα ίδια σχετικά επίπεδα κατά τη διάρκεια της περιόδου επέτρεψαν τη σταδιακή μείωση του εμπορικού ελλείμματος και τη μετατροπή του σε πλεόνασμα. Ειδικά το 2008 εμπορικό πλεόνασμα σημείωσε άκρως εντυπωσιακή αύξηση. Όμως το 2009 η θετική αυτή πορεία ανακόπτεται με το πλεόνασμα να συρρικνώνεται σημαντικά κατά 23%. Αναλυτικότερα, οι εξαγωγές αγροτικών προϊόντων βελτιώθηκαν κατά 22% το 2006/2005, κατά 61,4% το 2007/2006, περαιτέρω κατά 36,5% το 2008/2007 και μόλις κατά 3% το 2009/2008. Η σημαντική αυτή ανάκαμψη των εξαγωγών κατά την διάρκεια των 4 αυτών ετών, διαχέεται σε όλες σχεδόν τις κατηγορίες προϊόντων που απαρτίζουν το εμπορικό ισοζύγιο αγροτικών προϊόντων. Σημειώνεται όμως, ότι η παραπάνω θετική εξέλιξη στις εξαγωγές οφείλεται με συντριπτική διαφορά σε σχέση με τις άλλες κατηγορίες αγροτικών προϊόντων, στην κατηγορία των Φρούτων - Λαχανικών και των παρασκευασμάτων τους, η οποία άλλωστε αποτελεί και την μεγαλύτερη σε αξία κατηγορία εξαγωγών στα αγροτικά προϊόντα προς τη Ρουμανία. 1\n2 Στις εισαγωγές αγροτικών προϊόντων η εικόνα είναι μικτή με διαδοχικές αυξομειώσεις: σημείωσαν μείωση της τάξεως του 8% το 2006/2005, αύξηση 7,6% το 2007/2006, μείωση κατά 13,8% το 2008/2007 και σοβαρή αύξηση 20% το 2009/2008. Αξιοσημείωτο είναι και το διαρκώς (με μόνη εξαίρεση το 2006) αυξανόμενο μερίδιο των αγροτικών εξαγωγών ως προς τις συνολικές εξαγωγές της Ελλάδας προς τη Ρουμανία. Πράγματι οι εξαγωγές αγροτικών προϊόντων αποτελούν το 11,7% το 2005, το 9,9% το 2006, το 13,3% το 2007 και το 16,7% το 2008, των συνολικών εξαγωγών μας προς Ρουμανία. Το δε 2009 το εν λόγω μερίδιο αγροτικών εξαγωγών άγγιξε σχεδόν το 24%. Ενδεικτικά αναφέρεται ότι η Ρουμανία είναι ο 15 ος εμπορικός εταίρος της Ελλάδας στην παγκόσμια κατάταξη, ως προς τις εισαγωγές αγροτικών προϊόντων, καταλαμβάνοντας το 2009 μερίδιο 1% από τις συνολικές εισαγωγές της χώρας σε αγροτικά προϊόντα. Ως προς τις εξαγωγές αγροτικών προϊόντων, η Ρουμανία είναι ο 10 ος τη τάξει προορισμός των αγροτικών προϊόντων μας παγκοσμίως, με μερίδιο 3% το 2009 στο σύνολο των αγροτικών εξαγωγών της χώρας μας. Η εξέλιξη του γενικού εμπορικού ισοζυγίου, για το σύνολο δηλαδή των προϊόντων στο εμπόριο Ελλάδας-Ρουμανίας, είναι επίσης ιδιαίτερα θετική. Το εμπορικό έλλειμμα του 2005 μετατράπηκε σε σημαντικό πλεόνασμα το 2006 και έκτοτε ενισχύεται με αλματώδεις ρυθμούς : +95,3% το 2007/2006 και +39,8% το 2008/2007, χάριν της πραγματικά εντυπωσιακής και σταθερής ανάπτυξης των εξαγωγών μας. Όμως το 2009 σημειώνεται μια σοβαρή διόρθωση. Το ισχυρό εμπορικό μας πλεόνασμα περιορίστηκε δραστικά κατά 55% σε σχέση με το πλεόνασμα του 2008, λόγω της σημαντικής συρρίκνωσης των εξαγωγών μας. Αυτή η απότομη μείωση του πλεονάσματος θα ήταν ακόμα μεγαλύτερη εάν ταυτόχρονα δεν είχαν μειωθεί και οι εισαγωγές μας από Ρουμανία. 2\n3 Οι κυριότερες κατηγορίες αγροτικών προϊόντων στις οποίες πραγματοποιούνται εισαγωγές σημαντικές σε μέγεθος αξίας, είναι στα Ζωντανά Ζώα, στα Γαλακτοκομικά προϊόντα, στα Δημητριακά και τα παρασκευάσματα τους, στην Ξυλεία και στα Έλαια και Λίπη. Αναλυτικότερα : Στα Ζωντανά Ζώα, που είναι και η πρώτη σε μέγεθος αξίας κατηγορία εισαγωγών, έχουμε μια σημαντική κάμψη των εισαγωγών το 2006/2005 αλλά το 2007 επανακάμπτουν με εντυπωσιακούς ρυθμούς, ξεπερνώντας και τα επίπεδα του Το 2008 σημειώνουν ραγδαία κάμψη κατά 67,3% και το 2009 φαίνεται να σταθεροποιούνται. Κύρια προϊόντα εισαγωγής είναι τα προβατοειδή και τα βοοειδή ζωντανά. Το 2008 εισάγονται και αιγοειδή. Στα Γαλακτοκομικά προϊόντα η εικόνα είναι μικτή με διαδοχικές και έντονες αυξομειώσεις. Το 2009 η πτώση στις εισαγωγές έφτασε το 21%. Βασικό εισαγώγιμο προϊόν στην κατηγορία είναι το γάλα και η κρέμα γάλακτος (ανθόγαλα) χωρίς προσθήκη ζάχαρης ή άλλων γλυκαντικών. Στην κατηγορία των Δημητριακών και των παρασκευασμάτων τους οι εισαγωγές παρουσιάζουν σταθερά αυξητική τάση την τριετία Το 2008 κατέγραψαν κάμψη 14,6% και το 2009 επανακάμπτουν πλήρως με αύξηση 20%. Βασικά προϊόντα εισαγωγής είναι το μαλακό σιτάρι, το καλαμπόκι και το κριθάρι (όχι για σπορά) και ποικίλα προϊόντα αρτοποιίας. Στην κατηγορία της Ξυλείας, ενώ το 2006 οι εισαγωγές αυξήθηκαν κατά 10%, το 2007 συρρικνώθηκαν κατά 38,4% και περαιτέρω κατά 19,4% το Η σαφής καθοδική τους πορεία επιβεβαιώνεται με έντονο τρόπο το 2009 όταν οι εισαγωγές περιορίζονται δραστικά πλέον κατά 45,6% σε σχέση με το Κυρίως εισάγεται ξυλεία κωνοφόρων, ξυλεία βελανιδιάς και ελάτης. Τέλος στα Έλαια και Λίπη, το 2006 οι εισαγωγές αυξήθηκαν κατά 13,6% και το 2007 περαιτέρω και εντυπωσιακά, κατά 52%. Το 2008 περιορίζονται κατά 17,3% αλλά το 2009 επανακάμπτουν δυναμικά με καθαρό διπλασιασμό 3\n4 της αξίας τους. Βασικά προϊόντα εισαγωγής είναι τα λάδια ηλιοτροπίου και αγριοκράμβης. Σε ό,τι αφορά στις εξαγωγές αγροτικών προϊόντων προς Ρουμανία, οι κυριότερες ανά κατηγορία αφορούν στις κατηγορίες Φρούτα και Λαχανικά, Δημητριακά και τα παρασκευάσματα τους, Γαλακτοκομικά προϊόντα, Καπνός και προϊόντα καπνού, Ζωοτροφές και Έλαια και Λίπη. Ειδικότερα : Στα Φρούτα και Λαχανικά καθώς και στα παρασκευάσματα τους, οφείλεται κατά κύριο λόγο το εμπορικό πλεόνασμα στο ισοζύγιο των αγροτικών προϊόντων. Πράγματι οι εξαγωγές στην εν λόγω κατηγορία αυξήθηκαν κατά 25% το 2006, περαιτέρω κατά 83,6% το 2007 και εκ νέου κατά 23,7% το Το 2009 σημειώνουν κάμψη, ευτυχώς ελαφρά, κατά 5,4%. Κύρια προϊόντα εξαγωγής είναι τα νωπά πορτοκάλια, ροδάκινα συμπεριλαμβανομένων των μπρουνιόν και νεκταρινιών, νωπά σταφύλια επιτραπέζια, καρπούζια, ακτινίδια, κλημεντίνες, βερίκοκα και παρασκευασμένες ελιές χωρίς ξύδι. Στα Δημητριακά και τα παρασκευάσματα τους, είναι επίσης πολύ δυναμική και σταθερή η ανάπτυξη των εξαγωγών. Το 2006 οι εξαγωγές υπερδιπλασιάστηκαν, το 2007 σημειώνουν άνοδο 76,2% και το 2008 διπλασιάζονται και πάλι. Όμως το 2009 οι εν λόγω εξαγωγές συρρικνώθηκαν κατά 21%. Ως επί το πλείστον εξάγονται άλευρα μαλακού σιταριού, ρύζι και διάφορα προϊόντα αρτοποιίας. Στα Γαλακτοκομικά προϊόντα οι εξαγωγές εξελίσσονται με εντυπωσιακά θετικούς ρυθμούς. Υπερδιπλασιάστηκε η αξία τους και το 2006 και το 2007, ενώ το 2008 βελτιώνονται περαιτέρω κατά 64%. Όμως όπως και στις προηγούμενες κατηγορίες, και εδώ το 2009 οι εξαγωγές κατέγραψαν πτώση 15,6%. Βασικά εξαγώγιμα προϊόντα είναι τα παγωτά και διάφορα τυριά μη κατονομαζόμενα. 4\n5 Στον Καπνό και τα προϊόντα του, οι εξαγωγές φθίνουν με σταθερό ρυθμό μέχρι το 2007, εξαιτίας, μεταξύ άλλων, και της σταδιακής μείωσης της ελληνικής παραγωγής (Αναθεώρηση ΚΑΠ). Εντυπωσιακή ανάκαμψη ωστόσο κατά 64,4% σημειώνεται το 2008 και περαιτέρω ενίσχυση τους κατά 96% το Εξάγονται καπνά sun cured ανατολικού τύπου και άλλα καπνά μη κατονομαζόμενα με μερική ή ολική αφαίρεση των μίσχων. Στις Ζωοτροφές υπάρχει σαφής ανοδική τάση στις εξαγωγές σε όλη την εξεταζόμενη περίοδο με εξαίρεση την μείωση που κατέγραψαν το 2009 κατά 28,6%. Εξάγονται πίτες από σογιέλαιο και διάφορα παρασκευάσματα για τη διατροφή των ζώων μη κατονομαζόμενα (εκτός των τροφών για σκύλους ή γάτες). Τέλος στα Έλαια και Λίπη είναι επίσης καλή η πορεία των εξαγωγών. Στασιμότητα παρατηρείται το 2008 και το Βασικά εξαγώγιμα προϊόντα το βαμβακέλαιο καθώς και άλλα φυτικά λάδια. ΑΚΟΛΟΥΘΕΙ ΠΑΡΑΡΤΗΜΑ ΠΙΝΑΚΩΝ ΚΑΙ ΓΡΑΦΗΜΑΤΩΝ 5\n7 ΚΛΑΣΗ ΤΤΔΕ ΠΡΟΪΟΝΤΑ 2005, ΠΡΟΣΩΡΙΝΑ ΣΤΟΙΧΕΙΑ ΕΛ.ΣΤΑΤ. ΣΕ ΕΥΡΩ ΕΙΣΑΓΩΓΕΣ ΕΞΑΓΩΓΕΣ ΙΣΟΖΥΓΙΟ 00 Ζωντανά ζώα (εκτός ψαριών) ,97% ,59% Κρέατα & ,46% ,99% Γαλακτοκομικά προϊόντα & αυγά ,52% ,02% Ψάρια & 0 0,00% ,35% Δημητριακά & ,65% ,60% Φρούτα & Λαχανικά ,79% ,99% Ζάχαρες &, ,10% ,47% Μέλι 07 Καφές, κακάο, τσάι, μπαχαρικά ,02% ,49% Ζωοτροφές ,03% ,48% Προϊόντα διατροφής & ,66% ,50% Ποτά ,54% ,22% Καπνός & Προϊόντα καπνού 0 0,00% ,60% Δορές, Δέρματα & Γουνοδέρματα 0 0,00% 0 0,00% 0 ακατέργαστα 22 Ελαιούχοι σπόροι & Καρποί ,19% ,06% Καουτσούκ φυσικό 0 0,00% 0 0,00% 0 24 Ξυλεία & Φελλός ,18% ,43% & Φυσικές υφαντικές ίνες Ακατ. ζωικές & φυτικές ύλες ,00% ,50% ,30% ,12% Έλαια & λίπη ,59% ,60% /12 (0-9) Άμυλα 0 0,00% 0 0,00% ,24% ,72% % %\n8 ΚΛΑΣΗ ΤΤΔΕ ΠΡΟΪΟΝΤΑ Ζωντανά ζώα (εκτός ψαριών) Κρέατα & Γαλακτοκομικά προϊόντα & αυγά Ψάρια & Δημητριακά & Φρούτα & Λαχανικά Ζάχαρες, Μέλι & Καφές, κακάο, τσάι, μπαχαρικά 2006, ΠΡΟΣΩΡΙΝΑ ΣΤΟΙΧΕΙΑ ΕΛ.ΣΤΑΤ. ΣΕ ΕΥΡΩ ΕΙΣΑΓΩΓΕΣ ΕΞΑΓΩΓΕΣ ΙΣΟΖΥΓΙΟ ,80% ,62% ,44% ,42% ,92% ,78% ,00% ,77% ,49% ,02% ,87% ,13% ,09% ,13% ,35% ,10% Ζωοτροφές ,15% ,12% Προϊόντα διατροφής & ,39% ,02% Ποτά ,83% ,58% Καπνός & Προϊόντα καπνού Δέρματα κλπ ακατέργαστα Ελαιούχοι σπόροι & Καρποί Καουτσούκ φυσικό ,03% ,49% ,00% 0 0,00% ,67% ,08% ,00% 0 0,00% 0 24 Ξυλεία & Φελλός ,54% ,20% & Φυσικές υφαντικές ίνες Ακατ. ζωικές & φυτικές ύλες ,01% ,62% ,21% ,37% Έλαια & λίπη ,20% ,55% /12 (0-9) Άμυλα 0 0,00% 475 0,00% ,80% ,85% % %\n9 ΚΛΑΣΗ ΤΤΔΕ ΠΡΟΪΟΝΤΑ Ζωντανά ζώα (εκτός ψαριών) Κρέατα & Γαλακτοκομικά προϊόντα & αυγά Ψάρια & Δημητριακά & Φρούτα & Λαχανικά Ζάχαρες, Μέλι & Καφές, κακάο, τσάι, μπαχαρικά 2007, ΠΡΟΣΩΡΙΝΑ ΣΤΟΙΧΕΙΑ ΕΛ.ΣΤΑΤ. ΣΕ ΕΥΡΩ ΕΙΣΑΓΩΓΕΣ ΕΞΑΓΩΓΕΣ ΙΣΟΖΥΓΙΟ ,69% ,10% ,91% ,79% ,46% ,13% ,01% ,43% ,38% ,48% ,11% ,24% ,24% ,47% ,09% ,58% Ζωοτροφές ,34% ,32% Προϊόντα διατροφής & ,29% ,85% Ποτά ,49% ,63% Καπνός & Προϊόντα καπνού Δέρματα κλπ ακατέργαστα Ελαιούχοι σπόροι & Καρποί Καουτσούκ φυσικό ,40% ,42% ,00% 0 0,00% ,04% ,14% ,00% 0 0,00% 0 24 Ξυλεία & Φελλός ,64% ,31% & Φυσικές υφαντικές ίνες Ακατ. ζωικές & φυτικές ύλες ,04% ,71% ,17% ,31% Έλαια & λίπη ,51% ,07% /12 (0-9) Άμυλα σιταριού και καλαμποκιού ,19% ,01% ,00% ,26% % %\n10 ΚΛΑΣΗ ΤΤΔΕ ΠΡΟΪΟΝΤΑ Ζωντανά ζώα (εκτός ψαριών) Κρέατα & Γαλακτοκομικά προϊόντα & αυγά Ψάρια & Δημητριακά & Φρούτα & Λαχανικά Ζάχαρες, Μέλι & Καφές, κακάο, τσάι, μπαχαρικά 2008, ΠΡΟΣΩΡΙΝΑ ΣΤΟΙΧΕΙΑ ΕΛ.ΣΤΑΤ. ΣΕ ΕΥΡΩ ΕΙΣΑΓΩΓΕΣ ΕΞΑΓΩΓΕΣ ΙΣΟΖΥΓΙΟ ,29% ,12% ,41% ,64% ,02% ,37% ,00% ,80% ,19% ,99% ,45% ,96% ,49% ,15% ,26% ,58% Ζωοτροφές ,30% ,17% Προϊόντα διατροφής & ,73% ,65% Ποτά ,69% ,92% Καπνός & Προϊόντα καπνού Δέρματα κλπ ακατέργαστα Ελαιούχοι σπόροι & Καρποί Καουτσούκ φυσικό ,95% ,92% ,36% 0 0,00% ,11% ,09% ,00% ,04% Ξυλεία & Φελλός ,42% ,35% & Φυσικές υφαντικές ίνες Ακατ. ζωικές & φυτικές ύλες 0 0,00% ,12% ,20% ,29% Έλαια & λίπη ,32% ,85% /12 (0-9) Άμυλα ,82% ,00% ,99% ,74% % %\n11 2009, ΠΡΟΣΩΡΙΝΑ ΣΤΟΙΧΕΙΑ ΕΛ.ΣΤΑΤ. ΣΕ ΕΥΡΩ ΚΛΑΣΗ ΤΤΔΕ ΠΡΟΪΟΝΤΑ Ζωντανά ζώα (εκτός ψαριών) Κρέατα & κρέατος Γαλακτοκομικά προϊόντα & αυγά πουλιών Ψάρια & ψαριών Δημητριακά & δημητριακών ΕΙΣΑΓΩΓΕΣ ΕΞΑΓΩΓΕΣ ΙΣΟΖΥΓΙΟ ,46% ,68% ,58% ,29% ,59% ,03% ,16% ,08% ,23% ,11% Φρούτα & Λαχανικά ,38% ,90% Ζάχαρες &, Μέλι Καφές, κακάο, τσάι, μπαχαρικά κλπ ,93% ,28% ,23% ,51% Ζωοτροφές ,98% ,19% Προϊόντα διατροφής & ,86% ,60% Ποτά ,02% ,05% Καπνός & Προϊόντα καπνού Δορές, Δέρματα & Γουνοδέρματα ακατέργαστα Ελαιούχοι σπόροι & Καρποί ,15% ,54% ,00% ,02% ,41% ,20% Καουτσούκ φυσικό 0 0,00% ,00% Ξυλεία & Φελλός ,90% ,15% Φυσικές υφαντικές &268 ίνες 0 0,00% ,43% Ακατέργαστες 29 ζωικές & φυτικές ,99% ,15% ύλες 4 Έλαια & λίπη ,29% ,78% Άμυλα σιταριού και 11/12 καλαμποκιού ,83% ,01% ,15% ,92% (0-9) % %


Την Δευτέρα 20-1-2014 έγινε η συνέντευξη τύπου για την θεατρική παράσταση Πράματα και Θάματα του Θοδωρή Αθερίδη. Η παράσταση θα παίξει στο Μικρο Παλλάς από τις 24-1-2014. Το mytheatro.gr ήταν εκεί και ρώτησε τους ηθοποιούς!\nΕίναι αλήθεια ότι σε περιόδους οικονομικής κρίσης ο λαός θέλει άρτο και θεάματα, το συναντήσαμε και στη κατοχή. Το θέατρο ανθεί αυτή την εποχή, εσείς τι έχετε να πείτε για αυτό?\nΘοδωρής Αθερίδης Η ανάγκη ενός ανθρώπου να μιλάει δεν προϋποθέτει να ξέρει και τι λέει. Θέλει να μιλάει για να μιλάει. Η ανάγκη σου να βλέπεις την τέχνη είναι μια ανάγκη που υπάρχει άσχετα με το τι βιώνεις. Απλά σε σκοτεινές περιόδους, όπως αυτές της κρίσης, γεννιούνται πράγματα, διότι ο θεατής πλέον πηγαίνει σε μια παράσταση μαζί με μια προσδοκία για το έργο, να του δώσει κάτι για αυτό που ζει. Ίσως μια συνομιλία , ίσως μία ακτή.\nΓιάννης Ζουγανέλης Άν δεν αντανακλάται η ζωή στο θέατρο, δεν υπάρχει θέατρο. Ο άνθρωπος θέλει να ζήσει! Θέλει να επικοινωνήσει! Οι άνθρωποι δεν είναι γεννημένοι για να έχουν φθόνο ο ένας για τον άλλον. Και, μέσα σε μια διαδικασία θέασης (που έχει και την έννοια του θεού) τότε ο άνθρωπος νοιώθει ότι ζει. Αφθονία είναι αυτό που μας χρειάζεται για να δουλεύουμε αυθόρμητα. Αφθονία στο πνεύμα, στην καθημερινότητα, στην ύλη και ίσως και στο χρήμα. Την έννοια του χρήματος την αντιλαμβάνεται ο κάθε άνθρωπος διαφορετικά.\nΘοδωρής Αθερίδης Σκεφτείτε οτι σε εποχές λογοκρισίας, η τέχνη έχει κάνει τα περισσότερα πράγματα. Αν φαντάζεστε ότι επειδή έχουμε δημοκρατία, δεν έχουμε λογοκρισία, θα σας πω σε τι επίπεδο έχουμε. Ότι μας παρακολουθούν οι πάντες. Λογοκρίνεται ο τρόπος με τον οποίο ερωτεύεσαι, ακόμα και ο τρόπος με τον οποίο αγοράζεις.\nΈχετε παρατηρήσει στο διαδίκτυο, πως ξέρουν, όταν είμαι στο Facebook ότι αυτό το προϊόν με ενδιαφέρει. Ελέγχουν στην ουσία τις αναζητήσεις σου. Όλα αυτά μην τα παίρνετε τόσο αθώα. Κανείς δεν πληρώνει για να φτιάξει μηχανισμούς Software για να ελέγχουν, και να κατεβάζουν servers όπου πετάνε τις διαφημίσεις κλπ. Είναι το κέρδος!\nΠάντα μία οικονομία κρύβεται πίσω απ’ όλα. Αυτήν την στιγμή μιλάμε για προσωπικά δεδομένα, και αυτό είναι το πιο οξύμωρο. Την δεκαετία του 70, ο όρος «προσωπικά δεδομένα ήταν ανύπαρκτος. Ίσως αυτές οι δύο λέξεις να μην είχαν μπει ποτέ μαζί στην ίδια πρόταση. Δεν είναι τυχαίο που έχει προστεθεί σαν όρος στην εποχή που έχει καταστρατηγηθεί. Παλιότερα, την δεκαετία του 70 ο κάθε άνθρωπος μπορούσε πραγματικά να έχει προσωπικά δεδομένα. Τώρα πλέον, απατάστε αν πιστεύετε ότι σας συμβαίνει αυτό. Από την ώρα που έχετε έναν υπολογιστή στο σπίτι σας, την πατήσατε!!\nΘα αυτοσχεδιάζετε και θα λέτε την επικαιρότητα, ή θα ακολουθείτε το κείμενο?\nΓιάννης Ζουγανέλης: Υπάρχουν μέσα στην διαδικασία του έργου, δράση η οποία είναι ζητούμενη να είναι επίκαιρη.\nΙωάννα Τριανταφυλλιδου: Το κείμενο είναι ήδη επικίνδυνα επίκαιρο, δεν χρειάζεται να προσθέσει κανείς κάτι. Χωρίς να είναι επικαιρικό. Δεν εκμεταλλεύεται καθόλου την επικαιρότητα.\nΒίντεο από την συνέντευξη τύπου στο Μικρό Παλλάς


Ε Μ ΠΡΟ Σ... για Ανάπτυξη !: Ανασχηματισμός ή Εκλογές;\nΠοια είναι τα δύο σενάρια που εξετάζει ο πρωθυπουργός μετά την Σύνοδο Κορυφής\nΤα δύο σενάρια που εξετάζει ο πρωθυπουργός αν ολοκληρωθεί με επιτυχία η Σύνοδος Κορυφής και οι λεπτοί χειρισμοί που απαιτούνται, είναι:\nΤο πρώτο σενάριο, που εξετάζει ο πρωθυπουργός για την χρονική περίοδο μετά τη σύνοδο κορυφής (στην περίπτωση που αποδειχθεί πετυχημένη, για τα ελληνικά χρώματα) είναι αυτό των πρόωρων εκλογών.\nΘεωρώντας εαυτόν ισχυρό, θα προσφύγει στην κοινή γνώμη για να ζητήσει ισχυρή εντολή.\nΥπάρχει ωστόσο και ένα εναλλακτικό σενάριο, το...\nοποίο κάνει λόγο για έναν ευρύ ανασχηματισμό του υπουργικού συμβουλίου. Στόχος; Κάποιοι από τους υπουργούς με τους οποίους πλέον το Μέγαρο Μαξίμου δε μπορεί καν να συνεννοηθεί.\nΩς ενδεικτικές αναφέρονται οι περιπτώσεις του υπουργού Διοικητικής Μεταρρύθμισης Αντώνης Μανιτάκη αλλά και του υπουργού Δικαιοσύνης, Αντώνη Ρουπακιώτη, ο οποίος από χθες ασθενεί.\nΤο πρόβλημα είναι πως οι παραπάνω προέρχονται από τα συνεργαζόμενα κόμματα, όπερ σημαίνει ότι η απομάκρυνση τους γίνεται ακόμα πιο δυσχερής.\nΩστόσο, ο κ. Αντώνης Σαμαράς θα επιχειρήσει να κάνει τις απαραίτητες, όπως θεωρεί, αλλαγές προσώπων, για να λειτουργήσει καλύτερα το συμβούλιο σε αυτή την τόσο κρίσιμη φάση.\nΕάν τελικά καταλήξει στο σενάριο του ανασχηματισμού, μένει να αποδειχθεί αν θα τα καταφέρει κιόλας, καθώς θα απαιτηθούν ορισμένοι εξαιρετικά λεπτοί χειρισμοί, για να επιτευχθεί ο συγκεκριμένος δύσκολος στόχος.


Συμμετοχή Βενιζέλου στη συνεδρίαση του Συμβουλίου Υπουργών Εξωτερικών\nΠρώτη καταχώρηση: Δευτέρα, 20 Ιανουαρίου 2014, 10:10\nΜε τη σημερινή συνεδρίαση του Συμβουλίου Υπουργών Εξωτερικών Υποθέσεων, στις Βρυξέλλες, για όλα τα μεγάλα τρέχοντα διεθνή θέματα (Συρία, Ιράν, Αίγυπτος, Ν. Σουδάν, Κεντροαφρικανική Δημοκρατία κ.λπ.), συνεχίζεται -όπως αναφέρουν πηγές της Χαριλάου Τρικούπη- ο πολιτικός και διπλωματικός «μαραθώνιος» του προέδρου του ΠΑΣΟΚ και αντιπροέδρου της κυβέρνησης Ευάγγελου Βενιζέλου, μετά τις επισκέψεις του σε Παρίσι και Ουάσινγκτον.\nΤο απόγευμα, ο κ. Βενιζέλος θα μιλήσει στην Επιτροπή Εξωτερικών Υποθέσεων του Ευρωπαϊκού Κοινοβουλίου για τις προτεραιότητες της προεδρίας, αλλά αναμένεται να τεθούν όλα τα κρίσιμα θέματα τόσο της ευρωπαϊκής όσο και της ελληνικής εξωτερικής πολιτικής. Νωρίτερα θα έχει συνάντηση με τον Κύπριο ομόλογό του Ιωάννη Κασουλίδη, προκειμένου να συζητήσουν για τις τελευταίες εξελίξεις στο Κυπριακό έπειτα και από τις επισκέψεις του κ. Αναστασιάδη στο Λονδίνο και του κ. Βενιζέλου στην Ουάσινγκτον.\nΤην Τρίτη ο Ευάγγελος Βενιζέλος θα προεδρεύσει στη διακυβερνητική διάσκεψη Ε.Ε. - Σερβίας για την έναρξη των ενταξιακών διαπραγματεύσεων και στη συνέχεια θα δώσει συνέντευξη Τύπου στα διεθνή ΜΜΕ εκ μέρους της Ε.Ε. Επίσης, την ίδια ημέρα θα ενημερώσει και τους Έλληνες ανταποκριτές στις Βρυξέλλες για όλα τα τρέχοντα θέματα.\nΤελευταία ενημέρωση: Δευτέρα, 20 Ιανουαρίου 2014, 11:17\nΣυνάντηση Αυγενάκη - Πάιατ με θέμα τη συνεργασία Ελλάδας - ΗΠΑ στον τομέα των σπορ\nΣιμόπουλος: Καθυστερούν τα σημαντικά έργα υποδομών στη Θεσσαλονίκη


Άσκηση Προσομοίωσης Σεισμού μεγάλης κλίμακας σε αστικό πεδίο\nΜε επιτυχία ολοκληρώθηκε η Άσκηση Προσομοίωσης Σεισμού μεγάλης κλίμακας σε αστικό πεδίο με τη χαρακτηριστική ονομασία «Τηθύς», που πραγματοποιήθηκε την Κυριακή 8 Νοεμβρίου 2015 στο στρατόπεδο Ρωμανέλη, στην Κοζάνη. Η άσκηση διοργανώθηκε και συντονίστηκε από την Περιφέρεια Δυτικής Μακεδονίας, ενώ την ευθύνη είχε το Γραφείο του εντεταλμένου συμβούλου Πολιτικής Προστασίας, κύριου Ηλία Κάτανα.\nΣτόχος της άσκησης ήταν ο έλεγχος ετοιμότητας και συνεργασίας των εθελοντικών διασωστικών ομάδων της Π.Ε. Κοζάνης, τόσο μεταξύ τους, όσο και με τον κρατικό μηχανισμό, με παράλληλη επιχείρηση στο ίδιο πεδίο.\nΟι εθελοντικές ομάδες που επιχείρησαν ήταν η Ελληνική Ομάδας Διάσωσης (Ε.Ο.Δ), η Εθελοντική Διασωστική Ομάδα Πτολεμαΐδας (Ε.Δ.Ο.Π.), η Λέσχη Ειδικών Δυνάμεων Κοζάνης (Λ.Ε.Δ.), ο Ερυθρός Σταυρός, ο Σύλλογος Ραδιοερασιτεχνών Κοζάνης (ΣΥ.ΡΑ.ΚΟΖ.) και η Ένωση Ραδιοερασιτεχνών Δυτικής Μακεδονίας (Ε.ΡΑ.ΔΥ.Μ.). Από κρατικούς φορείς επιχείρησε η Πυροσβεστική Υπηρεσία και το ΕΚΑΒ, ενώ οι υπόλοιποι εμπλεκόμενοι κρατικοί φορείς (σύμφωνα με το σχέδιο Ξενοκράτης) επιχείρησαν επί χάρτου. Στην άσκηση συμμετείχε επίσης το ΔΗ.ΠΕ.ΘΕ Κοζάνης, που διέθεσε καλλιτεχνικό προσωπικό για την αναπαράσταση των θυμάτων.\nΗ Ελληνική Ομάδα Διάσωσης, ανταποκρίθηκε στο κάλεσμα συμμετοχής της στην άσκηση, με τη συνδρομή 35 μελών της, ενώ την Κεντρική Διοίκηση εκπροσώπησε ο επικεφαλής του Τμήματος Αντιμετώπισης Καταστροφών, κ. Γιάννης Παπαστάθης με δύο μέλη του Τμήματος.\nΜε την έναρξη της άσκησης, στο πεδίο κατέφθασε ο Υπεύθυνος της Επιχείρησης και ο Υπεύθυνος Πρώτων Βοηθειών, οι οποίοι αναγνώρισαν τον χώρο και καθόρισαν τις Ζώνες Α, Β & Γ. Στη ζώνη Α (υψηλής επικινδυνότητας), έγινε εντοπισμός των 6 θυμάτων, η αρχική διαλογή (triage) και απεγκλωβισμός τους. Στη ζώνη Β (ενδιάμεσης επικινδυνότητας), πραγματοποιούνταν η δευτεροβάθμια εκτίμηση των θυμάτων παρέχοντας τις Πρώτες Βοήθειες για την ασφαλή μεταφορά τους στη ζώνη Γ (χαμηλής επικινδυνότητας).\nΣτη ζώνη Γ, γινόταν επανεκτίμηση και παρακολούθηση της κατάστασης των τραυματιών, παρέχοντας ταυτόχρονα ψυχολογική υποστήριξη. Επίσης, στη ζώνη Γ εγκαταστάθηκε και το Κέντρο επιχειρήσεων, στο οποίο ο Υπεύθυνος Τηλεπικοινωνιών της ΕΟΔ ενημέρωνε το επιχειρησιακό κέντρο της Πολιτικής Προστασίας για την εξέλιξη της επιχείρησης.\nΜε το πέρας της άσκησης ανακοινώθηκε η ίδρυση Εθνικού Κέντρου Πολιτικής Προστασίας στο εργοστάσιο της πρώην ΑΕΒΑΛ και η ίδρυση Πυροσβεστικής Ακαδημίας στην πρώην σχολή Δημοτικής Αστυνομίας, στην Πτολεμαΐδα.\nΕλληνική Ομάδα Διάσωσης \_ Δράσεις \_ Εκπαιδεύσεις \_ Άσκηση Προσομοίωσης Σεισμού μεγάλης κλίμακας σε αστικό πεδίο


1η Απρίλη: Sexy ηλεκτρονικές δονήσεις από Phantogram στο Fuzz! - Frapress\n1η Απρίλη: Sexy ηλεκτρονικές δονήσεις από Phantogram στο Fuzz!\nFrapress 29/03/2017 EventsΔιασκέδασεΜουσικήΠροτεινόμενο\nΤο φάντασμα της electro-pop κουλτούρας σκεπάζει όλη την υδρόγειο μέρα με τη μέρα, με το εκκεντρικό ντουέτο των Phantogram να κερδίζει δικαιωματικά έδαφος, αποδεικνύοντάς μας και ζωντανά ότι αξίζουν κάτι περισσότερο από ένα soundtrack σε διαφημιστική ρεκλάμα. Διεγείρουν τη φαντασία μας σε ένα καυτό show το Σάββατο 1η Απριλίουр στο Fuzz!\nΔεν είναι φάρσα: Οι Νεοϋρκέζοι Phantogram, ένα από τα καλύτερα electro-rock / dream pop / electronica σχήματα των τελευταίων χρόνων, για πρώτη φορά ζωντανά στην Ελλάδα! Το ντουέτο των Josh Carter (φωνητικά, κιθάρα) και Sarah Barthel (φωνητικά, πλήκτρα) – που έχει γνωρίσει μεγάλη επιτυχία με κομμάτια όπως τα “When I’m Small”, “Fall In Love”, “You Don’t Get Me High Anymore”, “Black Out Days”, “Same Old Blues”, “Lights” – θα εμφανιστεί το Σάββατο 1η Απριλίου στο Fuzz Live Music Club, στην Αθήνα.\nO Josh Carter και η Sarah Barthel ήταν φίλοι από το σχολείο, στο Greenwich της Νέας Υόρκης. Έχουν κυκλοφορήσει τρία albums (“Eyelid Movies” / 2009, “Voices” / 2014, “Three” / 2016) και αρκετά EPs και singles, συνδυάζοντας την εμπορική επιτυχία με την κριτική αποδοχή.\nΗ Μαρία Χατζάκου (παραγωγός στη Haos Film, τύμπανα) και η Μαριλένα Ορφανού (Berlin Brides, synths) γνωρίστηκαν στην Αθήνα πριν από εφτά χρόνια και πάντα ήθελαν να γράψουν μουσική. Με αφορμή τη δημιουργία ενός soundtrack κάλεσαν την Τζίνα Δημακοπούλου (Katrin The Thrill) να παίξει μαζί τους κιθάρες. Στη διαδικασία αυτή έγραψαν πολλά κομμάτια και αποφάσισαν να φτιάξουν τις S.W.I.M. Έχουν αδυναμία στα αναλογικά και toy-synths, τις χαοτικές κιθάρες, τα ψεύτικα βιολιά, τα γυναικεία φωνητικά και τα περίεργα ρυθμικά σχήματα. Το πρώτο τους single “Αναζήτηση (Never Find it)” γράφτηκε ειδικά για τους τίτλους τέλους της νέας της ταινίας της Αθηνάς Τσαγγάρη, Chevalier.\nΠριν λίγο καιρό κυκλοφόρησαν το πρώτο τους 7ιντσο με τα “Stop and Remember” με φωνητικά από την Σtella και “Leap of Faith” με συμμετοχή του Coti.\neventsFuzz Live Music ClubPhantogramSWIMμουσικήΠολιτισμός\nΠροηγούμενο άρθρο10 ταινίες για την εφηβεία και την ενηλικίωση που πρέπει να δεις\nΕπόμενο άρθροΦωτολογισμοί: Φυγοπονία-φιλοπονιά, θανατερή απουσία, αστικές αναμνήσεις


Ηλικιωμένος Δάγκωσε Καταστηματάρχη στη Νάουσα Επειδή Δεν του Επέτρεψε την Είσοδο στο Μαγαζί Χωρίς Πιστοποιητικό\nΕλπίζουμε να έχει κάνει τα εμβόλια του.\nΦωτογραφία: Fabio Sola Penna/Flickr\nΠανικό προκάλεσε σε καταστηματάρχες στην Νάουσα 77χρονος, ο οποίος, επιχείρησε να εισέλθει σε εσωτερικούς χώρους δίχως να διαθέτει τα κατάλληλα πιστοποιητικά εμβολιασμού, νόσησης, αλλά ούτε και χαρτί ότι έχει κάνει rapid test.\nO ηλικιωμένος μπήκε στο εσωτερικό μιας καφετέριας δείχνοντας ένα εξιτήριο νοσοκομείου και αρνούνταν να βγει από τον χώρο. Τότε επενέβη ο ιδιοκτήτης, ο οποίος, τον έπιασε από τα χέρια και με τη βοήθεια ενός πελάτη επιχείρησε να τον βγάλει έξω.\nΟ 77χρονος, όμως, τον χτύπησε και στη συνέχεια τον δάγκωσε στο μάγουλο. Αυτό είχε ως αποτέλεσμα να τρέξει στα επείγοντα για ράμματα και φυσικά, μοριακό τεστ.\nΩστόσο, ο ηλικιωμένος δεν σταμάτησε εκεί, αφού στη συνέχεια προσπάθησε να μπει σε κατάστημα ηλεκτρονικών ειδών και όταν δεν του επετράπη η είσοδος, έφτυσε έναν από τους υπαλλήλους.\nΤελικά, η αστυνομία τον συνέλαβε και τον οδήγησε στον εισαγγελέα Πρωτοδικών Βέροιας, ο οποίος του απήγγειλε κατηγορίες για πρόκληση σωματικής βλάβης, εξύβριση και παραβίαση των μέτρων για την αντιμετώπιση ασθενειών, του όρισε τακτική δικάσιμο και έδωσε προφορική εντολή να αφεθεί ελεύθερος.\n«Έσκισα το Δέρμα μου Προσπαθώντας να Περιορίσω το Στήθος μου»\n«Υπάρχουμε κι Εμείς» - Ποδηλάτες Βγήκαν στους Δρόμους της Θεσσαλονίκης Ζητώντας Σεβασμό και Ασφάλεια\nΤο Like του Πλεύρη στον Τσίπρα και οι Εκλογές του ΚΙΝΑΛ «με τον Τρία»


Το 15 δευτερόλεπτο κόλπο για το Myvetstoreonline.com – Frisör på Östermalm i Stockholm\nΤο 15 δευτερόλεπτο κόλπο για το Myvetstoreonline.com\nΤο Ceremony Assistance δέχεται τα περισσότερα προγράμματα ασφαλιστικής κάλυψης, τα οποία περιλαμβάνουν Express Manuscripts, Caremark, OptumRx, Medimpact, Cigna, Humana, Medicaid, Medicare Parts B and D, και επίσης πολλά άλλα. Δυστυχώς, η εταιρεία μας πραγματοποιεί ασφαλώς δεν έχει πρόσβαση σε συγκεκριμένες λεπτομέρειες προγράμματος ασφαλιστηρίου συμβολαίου. Ικανοποιήστε τον τηλεφωνικό σας πάροχο για υποστήριξη ή συμβουλευτείτε το τοπικό σας κατάστημα φαρμακευτικών προϊόντων Ceremony Aid.\nΛόγω της ουσιαστικής απαίτησης, κάθε μία από τις προμήθειές μας δεν είναι άμεσα διαθέσιμη για απόκτηση μέσω Διαδικτύου. Η εταιρεία μας απολαμβάνει την επιμονή σας καθώς συνεχίζουμε να λειτουργούμε για την αποκατάσταση αγαθών καθώς και για παραγγελίες συναντήσεων.\nΔεδομένου ότι το 1998, υπήρξε πραγματικά εκρηκτική εξέλιξη στον αριθμό των ιστοσελίδων που προμηθεύονταν για να συμπληρώσουν συνταγές ή ακόμη και να προσφέρουν φάρμακα. Ωστόσο, η εξάπλωση των συνταγογραφούμενων ιστοσελίδων ακούγεται προειδοποιητικά κουδούνια για επαγγελματίες του ιατρικού τομέα, φαρμακοποιούς και υγειονομικές αρχές σε εθνικό επίπεδο, θεωρώντας ότι υπάρχει έλλειψη προτύπων – επίσης παράνομες τεχνικές – σε ορισμένους ιστότοπους του Διαδικτύου.\nΚανένα άτομο δεν καταλαβαίνει τον αριθμό αυτών των διαδικτυακών φαρμακείων που υπάρχουν παγκοσμίως. Το πλεονέκτημα των συνταγών Διαδικτύου είναι η ευκολία. Με λίγες πατήσεις πλήκτρων στο σύστημα του υπολογιστή, οι συνταγές συμπληρώνονται και παραδίδονται μέσω ταχυδρομείου ή μπορεί να ληφθούν σε ένα τοπικό φαρμακείο. Οι συνταγογραφήσεις σε παγκόσμιο επίπεδο είναι πραγματικά ιδιαίτερα ευεργετικές για τους ηλικιωμένους, καθώς και για άτομα με ειδικές ανάγκες που μπορεί να έχουν δυσκολία να φύγουν από το σπίτι σας.\nΓια παράδειγμα, ένας ιστότοπος στην Καλιφόρνια έδινε πολλές συνταγές Viagra κάθε εβδομάδα σε άτομα που υπέβαλαν σύντομες ιατρικές σειρές ερωτήσεων αλλά ποτέ δεν βρήκαν ποτέ γιατρό. Οι αντιδράσεις των ασθενών εστάλησαν στην πραγματικότητα σε έναν ιατρό για επιβεβαίωση συνταγογράφησης, αλλά αργότερα οι αρχές ευεξίας ανακάλυψαν ότι ο «γιατρός» ήταν πραγματικά συνταξιούχος ιατρός ζώων στο Μεξικό.\nΤα διαδικτυακά φαρμακεία έχουν περιθώριο ανάπτυξης – Πολιτική επιστήμη\n“Για εμάς, αυτό είναι ένα πολύ επιβλαβές σενάριο”, λέει ο Catizone, του οποίου οι συμμετέχοντες στην οργάνωση είναι στην πραγματικότητα εταιρείες που ρυθμίζουν τα φαρμακεία και τους φαρμακοποιούς. Ο Αμερικανικός Ιατρικός Οργανισμός (AMA) προτείνει ότι λίγο πριν από τη σύσταση φαρμάκων, οι γιατροί πρέπει να λάβουν το κλινικό παρελθόν του ασθενούς και να επανεξετάσουν τα προνόμια, τους κινδύνους καθώς και τις παρενέργειες της θεραπείας. Τις περισσότερες φορές το AMA συμβουλεύει ότι οι γιατροί εξετάζουν φυσικά ένα άτομο.\nΕάν επιθυμε https://andrikofarmakeio.com/ίτε να λάβετε ιατρική συνταγή μέσω του Διαδικτύου, χρησιμοποιήστε μια τοποθεσία Web που συνδέεται μαζί με ένα φαρμακείο, προτείνει η Catizone. Κρατήστε μακριά από ιστότοπους που προσφέρουν συνταγογράφηση φαρμάκων εάν απλώς πρέπει να απαντήσετε σε μερικές ερωτήσεις ή να υποβληθείτε σε αυτό που επικοινωνεί με ένα “ραντεβού στον κυβερνοχώρο – cialis.” “Εάν ένας ιστότοπος δημιουργεί ασφαλιστικές αξιώσεις ή όρκους ότι δεν χρειάζεται να έχετε ιατρική συνταγή ή ότι οι γιατροί τους θα δουν τις απόψεις ή το ερωτηματολόγιό σας, αυτό είναι στην πραγματικότητα ένα συγκεκριμένο σημάδι για την αποτροπή αυτών των ιστότοπων”, επισημαίνει η Catizone.\nΗ εταιρεία μας δεν είναι στην πραγματικότητα σίγουρη αν είναι πραγματικά πλαστά φάρμακα ή ακόμη και ξεπερασμένα ή ακόμη και φάρμακα που έχουν τελειώσει. ιστότοποι που έρχονται σε επαφή με τους καταναλωτές για να παρέχουν προτάσεις όποτε συμπληρώνουν ολοκαίνουργιες συνταγές. Προσδιορίστε εάν το φαρμακείο του ιστότοπου, οι γιατροί και οι φαρμακολόγοι είναι διαπιστευμένοι στην κατάσταση στην οποία κατοικείτε.\nΔεν θα καλυφθούν όλες οι συνταγές που αγοράζονται στο διαδίκτυο μέσω της ασφαλιστικής σας κάλυψης, επομένως ελέγξτε πριν ξεκινήσετε. Εκτελέστε συνταγογραφούμενα απορρίμματα στο Διαδίκτυο, εκτός εάν η επιχείρηση σημειώσει τον δικό της αριθμό επικοινωνίας, καθώς και τη διεύθυνση για επικοινωνία, εάν υπάρχουν προβλήματα. Εάν το φάρμακό σας φτάσει μέσω ταχυδρομείου, ελέγξτε τη συσκευασία για να βεβαιωθείτε ότι δεν έχει υποστεί ζημιά.\n“Εάν δεν υπάρχει παρακάτω υλικό, αυτό είναι στην πραγματικότητα μια προειδοποιητική ένδειξη ότι στην πραγματικότητα πιθανώς δεν είναι ένας πολύ καλός ιστότοπος στο Διαδίκτυο”, επισημαίνει η Catizone. Το προσωπικό απόρρητο των ατόμων είναι στην πραγματικότητα ένα πιθανό πρόβλημα μαζί με τις συνταγές του Ιστού. Πριν από τη διανομή οποιουδήποτε τύπου σχετικών πληροφοριών σχετικά με την ευεξία, προσδιορίστε όσο μπορείτε εύκολα σχετικά με το εάν ένας ιστότοπος είναι πραγματικά αξιόπιστος.


Tο πλανητάριο στα Ανοιχτά Σχολεία της Αθήνας\n04 Μαϊ 2017 11:02\nΣε ένα συναρπαστικό ταξίδι στον κόσμο του σύμπαντος μας καλούν τα Ανοιχτά Σχολεία του δήμου Αθηναίων. Σήμερα Πέμπτη 4 Μαΐου το πλανητάριο βρίσκεται στο 51ο Δημοτικό Σχολείο στην Πλατεία Βάθη.\nΗ Εβδομάδα Αστρονομίας, που απευθύνεται σε μικρούς και μεγάλους, θα πραγματοποιείται από την Τετάρτη 3 έως την Τρίτη 9 Μαΐου, σε 7 Ανοιχτά Σχολεία του δήμου Αθηναίων, τον θεσμό που κρατά ανοιχτά τα σχολεία, ζωντανά όλη την ημέρα. Ένα εντυπωσιακό φορητό πλανητάριο θα μετακινείται κάθε ημέρα και σε διαφορετικό σχολείο, σε διαφορετική γειτονιά, για προβολές, με ώρες λειτουργίας από τη Δευτέρα έως τη Παρασκευή, από τις 16:00 έως τις 21:00 και το Σάββατο και την Κυριακή από τις 12:00 έως τις 20:00. Το πλανητάριο θα παρέχει τη δυνατότητα εξερεύνησης των μυστηρίων του σύμπαντος, του ηλιακού συστήματος και των αστεριών.\nΤην Τετάρτη 3/5 στο 130ο Δημοτικό Σχολείο, (Πρετεντέρη 20), Κάτω Πατήσια\nΤην Πέμπτη 4/5 στο 51ο Δημοτικό Σχολείο, (Ακομινάτου 40) Πλατεία Βάθη\nΤην Παρασκευή 5/5 στο 93ο Δημοτικό Σχολείο, (Πυθέου 9 και Αγκύλης) Νέος Κόσμος\nΤο Σάββατο 6/5 στο 26ο Δημοτικό Σχολείο, (Φωκίωνος Νέγρη 63) Κυψέλη\nΤην Κυριακή 7/5 στο 76ο Δημοτικό Σχολείο, (Κυκλώπων 6) Πετράλωνα\nΤη Δευτέρα 8/5 στο 57/61ο Δημοτικό Σχολείο, (Διστόμου 67) Κολωνός\nΤην Τρίτη 9/5 στο 135ο Δημοτικό Σχολείο, (Μομφεράτου 94) Γκύζη\nΗ φωτογραφία από Σαββατοκύριακο στο Σχολείο, το Ανοιχτό Σχολείο στην Γειτονιά που πρώτο εφάρμοσε το 1ο Γυμνάσιο Χολαρού


Θοδωρής Κατσαφάδος: «Έχω πολλά που με κάνουν ευτυχισμένο» – vradini\nΓεννήθηκε στη Μάνη και είναι απόφοιτος της Σχολής Θεάτρου Βεάκη. Έχει παίξει δεκάδες ρόλους στο αρχαίο, στο κλασικό και στο σύγχρονο ρεπερτόριο στο θέατρο, στην Επίδαυρο, έχει πάρει μέρος σε ξένη σειρά, έχει συνεργαστεί με τους σπουδαιότερους σκηνοθέτες, έχει συμμετάσχει σε τηλεοπτικά επιτυχημένα σίριαλ και θεωρείται από τους κορυφαίους καλλιτέχνες μας. Από τις 15 Σεπτεμβρίου έως τις 15 Δεκεμβρίου, θα παίζει και πάλι στον «Άμλετ»,ανανεωμένο με καινούρια προσέγγιση, σε σκηνοθεσία Λεβάν Τσουλάτζε, καλλιτεχνικό διευθυντή του Kote Marjanishvili Theatre της Γεωργίας, που επαναλαμβάνεται στο θέατρο «Altera Pars», μετά τις 158 παραστάσεις στη σκηνή του θεάτρου «Άνεσις» πέρσι. Κοντά μας ο σπουδαίος Θοδωρής Κατσαφάδος. Κύριε Κατσαφάδο, τι να πρωτορωτήσω, σε τόσα που έχετε διαπρέψει. Πείτε μου, η μαγική ατμόσφαιρα της Μάνης που γεννηθήκατε, σκόρπισε πάνω σας τη χρυσόσκονη της υποκριτικής;\n«Σίγουρα στη δουλειά μου, πολλές φορές έρχονται στο μυαλό και στην ψυχή μου γεγονότα και πρόσωπα της ζωής μου. Η ζωή μου στη Μάνη, πολύ συχνά συμμετέχει στους ρόλους μου με όλα τα ευχάριστα, τα δυσάρεστα, ακόμα και κάποια τραγικά που μου έχουν συμβεί».\nΑπό τους δεκάδες ρόλους σας, ποιος ήταν αυτός που σημάδεψε -με την καλή έννοιατην καριέρα σας, και ο πιο δύσκολος;\n«Είναι δύσκολο να αναφερθώ σε έναν, μόνο, ρόλο. Είναι πολλοί ρόλοι που μ’ έχουν σημαδέψει. Ο “Τσάρλι” στο “Ντα” με τον Μάνο Κατράκη, ο “Όσβαλντ” στους “Βρυκόλακες”, ο “Αγγελιαφόρος” στον «Ιππόλυτο» και στις “Βάκχες”, και άλλοι πολλοί».\nΠοιον από τους ήρωες που έχετε υποδυθεί, θαυμάζετε;\n«Θα σας πω για έναν “ήρωα” που έπαιξα στην τηλεόραση, που ήταν και υπαρκτό πρόσωπο. Θαυμάζω τον “πρόεδρο” που έπαιξα στο “Νησί” του Πέτρου Κοντομάρη».\nΠείτε μας για την εμπειρία σας από τη γαλλική παραγωγή που πήρατε μέρος; Πώς σας ανακάλυψαν;\n«Πήγα στο Βέλγιο γι’ αυτήν την ταινία και η εμπειρία μου ήταν μοναδική. Η οργάνωση, η ευγένεια, η τεχνική τελειότητα. Ο Ντάνυ Μπουν, ο Βάλερι Μπονετόν, όλοι ήταν εξαιρετικοί. Με είχαν δει στο “Νησί”, και μετά σε πολλά άλλα που είχα κάνει στην τηλεόραση και στο θέατρο».\nΣτο εξωτερικό ο ρόλος του ατζέντη είναι καθοριστικός για την πορεία ενός καλλιτέχνη, γιατί στη χώρα μας είναι ανύπαρκτος, και πρέπει οι ηθοποιοί να έχουν αυτιά και μάτια τεντωμένα;\n«Δυστυχώς, αυτό το επάγγελμα του “ατζέντη’’ δεν υπάρχει στην Ελλάδα. Εγώ, πραγματικά πολύ θα ήθελα να υπάρχει κάποιος να κανονίζει τα πάντα για μένα, κι εγώ μόνο να παίζω».\nΣτην Ελλάδα, για να ανέλθει ένας καλλιτέχνης χρειάζεται δημόσιες σχέσεις, ταλέντο ή να ανήκει σε κάποιο κύκλωμα;\n«Εγώ πιστεύω πολύ στη δουλειά. Δουλειά και πάλι δουλειά. Ποτέ δεν πρέπει ο ηθοποιός να πιστέψει ότι έφτασε. Εγώ πάντα και κάθε βράδυ αγωνιώ αν θα είμαι καλός στην παράσταση. Δουλειά λοιπόν!».\nΤι σημαίνει η ηθοποιία για εσάς; Ποια τα συναισθήματά σας επάνω στη σκηνή;\n«Όταν είμαι επάνω στη σκηνή ή μπροστά απ΄ την κάμερα, είμαι ευτυχισμένος! Αισθάνομαι πολύ τυχερός και πολύ ευγνώμων που κάνω αυτήν τη δουλειά».\nΌταν σβήνουν τα φώτα της ράμπας σάς ακολουθεί ο ήρωας που υποδύεστε ή σας περιμένει στο καμαρίνι για την επόμενη εμφάνισή σας;\n«Όταν τελειώνω τη δουλειά μου και γυρίζω στην καθημερινότητά μου, έχω πολλά που με κάνουν ευτυχισμένο. Η οικογένειά μου πάνω απ΄ όλα. Προσπαθώ να μην κουβαλάω τους ρόλους στο σπίτι».\nΣτην εποχή της κρίσης που διανύουμε, τι σας φοβίζει;\n«Αυτό που με φοβίζει και με γεμίζει αγωνία είναι το μέλλον των παιδιών μου. Για τον εαυτό μου αισθάνομαι ότι έχω κάνει έναν υπέροχο κύκλο ζωής και με τα πάνω και με τα κάτω. Η κρίση, ξαναλέω, με απασχολεί μόνο σε σχέση με το αύριο των παιδιών».\nΕίναι τα λάθη σας η ζωή σας, όπως λέει και ο Σάμιουελ Μπέκετ; Θα ήταν καλύτερη μια ζωή δίχως λάθη;\n«Δεν ξέρω αν θα ήταν καλύτερη ή χειρότερη η ζωή μου χωρίς λάθη. Εκείνο που ξέρω είναι ότι έχω κάνει πολλά. Αν έβλαψα άλλους με τα λάθη μου, ζητώ συγγνώμη».\nΟ Θοδωρής πώς είναι σαν άνθρωπος; Αισιόδοξος, τολμηρός, ρομαντικός, ρεαλιστής; Και σαν… παππούς;\n«Σαν άνθρωπος είμαι όλα αυτά που λέτε, κι άλλα πολλά. Τα πρόσωπα και οι συνθήκες διαμορφώνουν την κάθε αλλαγή στον ψυχισμό και στη διάθεσή μας. Ο ερχομός του μωρού είναι νομίζω η μεγαλύτερη ευτυχία».\nΈχετε έναν φορτωμένο χειμώνα μπροστά σας. Τελειώσατε την περιοδεία με τον «Αγαμέμνονα», παίρνετε μέρος στο καθημερινό σίριαλ «Γυναίκα χωρίς όνομα», μπορεί και στο «Ου φονεύσεις», και συνεχίζετε με τον πολύ επιτυχημένο από πέρσι «Άμλετ» που παίζεται πέντε ημέρες την εβδομάδα στο «Altera Pars». Πού νομίζετε ότι οφείλεται η επιτυχία της παράστασης; Στο καστ των ηθοποιών, στη σκηνοθεσία, στο μήνυμα;\n«Ναι, ο χειμώνας είναι γεμάτος. Πάλι “Άμλετ’’στο “Altera Pars” και “Παναγία των Παρισίων” στο “Παλλάς”. Μια μικρή συμμετοχή στο «Γυναίκα χωρίς όνομα» και επεισόδια του «Ου φονεύσεις». Ο “Άμλετ” είναι ένα σπουδαίο έργο. Η επιτυχία νομίζω ότι οφείλεται στους συντελεστές. Εξαιρετική η σκηνοθεσία και οι συνάδελφοί μου υπέροχοι στους ρόλους τους. Και φυσικά τα μηνύματα του Σαίξπηρ»\nΓια ποια κανονικότητα ομιλούμε;


ΖΕΙΔΩΡΟΝ: ΑΠΟΚΑΛΥΨΗ: Γιατί δεν έπεσε η κυβέρνηση...\nΩστόσο, το παρασκήνιο σύμφωνα με απόλυτα έγκυρες πληροφορίες της «κυριακάτικης δημοκρατίας» είναι πιο σύνθετο και δίνει εντελώς διαφορετικές εξηγήσεις για τα πρόσφατα γεγονότα. Όπως προκύπτει μάλιστα εκείνες τις ημέρες η κυβέρνηση βρέθηκε πολύ κοντά στην πτώση της η οποία αποφεύχθηκε ύστερα από σειρά απίστευτων παζαριών που σημειώθηκαν σε επίπεδο κορυφής στο «άρρωστο» ΠΑΣΟΚ.\nΌλο το προηγούμενο διάστημα οι διεργασίες στο ΠΑΣΟΚ είχαν φουντώσει, πολλές εκ των οποίων άλλωστε συντελούνταν δημοσίως. Ορισμένοι από τους βουλευτές ωστόσο, βλέποντας τη συνεχιζόμενη κατάρρευση και την αδυναμία οποιασδήποτε ανάκαμψης υπό τις παρούσες συνθήκες, είχαν αποφασίσει να «κινηθούν» με απώτερο στόχο να διασωθούν πολιτικά και οι ίδιοι. Αυτό που χρειαζόταν ήταν μια κατάλληλη αφορμή για να έρθουν σε «ηρωϊκή» ρήξη με την κυβέρνηση, να την οδηγήσουν σε πτώση και αφού εξιλεωθούν -και «απαλλάξουν» το ΠΑΣΟΚ από τον Ευ. Βενιζέλο- να συνεργαστούν με τον ΣΥΡΙΖΑ σε ρόλο δορυφόρου για το σχηματισμό της επόμενης κυβέρνησης.\nΑυτό ήταν τουλάχιστον το αφήγημα που παρουσιαζόταν στις (πολύ καλά προφυλαγμένες από τη δημοσιότητα) συναντήσεις όσων ασπάζονταν το σχέδιο. Κατά τις πληροφορίες, εντάθηκαν παράλληλα οι συνεννοήσεις με την Κουμουνδούρου ενώ δεν ήταν καθόλου τυχαίο ότι προηγήθηκαν οι προσκλήσεις του Τσίπρα (που είχαν προκαλέσει έντονες αντιπαραθέσεις) προς τους διαφωνούντες βουλευτές να ανατρέψουν την κυβέρνηση. Είχε δηλαδή προσφέρει προκαταβολικά τη νομιμοποίησή τους.\nΗ υποβολή της πρότασης μομφής ήταν επομένως μια κορυφαία θεσμική κίνηση που θα έδινε τη δυνατότητα να «ξεκαθαριστούν» τα πράγματα στη Βουλή και από την πλευρά των βουλευτών του ΠΑΣΟΚ οι οποίοι θα απέσυραν με τον πιο καθαρό και ηχηρό τρόπο την εμπιστοσύνη τους από την κυβέρνηση αλλάζοντας στρατόπεδο.\nΑπό τις σχετικές συζητήσεις, όπως αναφέρουν οι πληροφορίες, είχε προκύψει ότι υπήρχε μια εξάδα που έδειχναν διατεθειμένοι να διαβούν τον Ρουβίκωνα. Πρώτος ήταν ο Κ. Σκανδαλίδης, οι «υπαρχηγοί» του Γ. Κουτσούκος και Μ. Κασσής, οι Θ. Μωραΐτης, Γ. Ντόλιος καθώς και η Θ. Τζάκρη. Χωρίς αυτούς η κυβέρνηση έχανε τη δεδηλωμένη ενώ ουκ ολίγες φορές αρκετοί εξ αυτών είχαν υποστηρίξει ότι μπορεί να σχηματιστεί άλλη κυβέρνηση από την παρούσα Βουλή χωρίς εκλογές.\nΟύτε η ημερομηνία της υποβολής της πρότασης μομφής επελέγη τυχαία. Την προηγουμένη, στις 6 Νοεμβρίου, είχε λήξει το 18μηνο ισχύος της λίστας για τους βουλευτές από τις εκλογές του Μαΐου του 2012. Αυτό σήμαινε ότι ακόμη και αν στήνονταν κάλπες, η απειλή της λίστας δεν θα υφίστατο πια. Και προφανώς αν δεν μεσολαβούσε η «εισβολή» στην ΕΡΤ, κάποια άλλη αφορμή θα βρισκόταν.\nΤι «στράβωσε»; Ο Ευ. Βενιζέλος, μπροστά στον κίνδυνο που διαγραφόταν, ήρθε σε συμφωνία με τον Κ. Σκανδαλίδη. Οι πληροφορίες αναφέρουν ότι του υποσχέθηκε, με αντάλλαγμα τη στήριξη στην κυβέρνηση (και στον ίδιον), να του «παραδώσει» την ηγεσία του ΠΑΣΟΚ ενδεχομένως και πριν από τις επόμενες εκλογές. Αυτό συνδέεται με τα σενάρια που θέλουν τον κ. Βενιζέλο να σχεδιάζει μια «απόδραση» διάσωσης στην Ευρώπη αναλαμβάνοντας επίτροπος της Ελλάδας στην Κομισιόν στη θέση της Μ. Δαμανάκη. Κατόπιν αυτού λέγεται ότι ο κ. Σκανδαλίδης ανέκρουσε πρύμνα εκτιμώντας ότι έτσι διευκολύνονται καλύτερα τα σχέδια του. Μένει να διευκρινιστεί αν στην πραγματικότητα «χρησιμοποίησε» τις συζητήσεις με τον ΣΥΡΙΖΑ μόνο και και μόνο για να εξασφαλίσει μια τέτοια συμφωνία με τον κ. Βενιζέλο.\nΠάντως, ύστερα από αυτή την εξέλιξη πήραν γραμμή για υποχώρηση και οι άλλοι βουλευτές που καταψήφισαν την πρόταση μομφής. Μόνο η Θεοδώρα Τζάκρη δεν ενημερώθηκε (άγνωστο γιατί) για την αλλαγή των δεδομένων και (καθώς συντάχθηκε μέχρι τέλους με τον ΣΥΡΙΖΑ) τώρα πνέει μένεα κατά των (πρώην) συντρόφων της...\nΕτικέτες Νέα Κυβέρνηση Σαμαρά, ΣΥΡΙΖΑ


Τρεις Κινήσεις για να Κερδίσετε τις Νέες Μητέρες - PHARMACY management ΚΑΙ ΕΠΙΚΟΙΝΩΝΙΑ\nΤρεις Κινήσεις για να Κερδίσετε τις Νέες Μητέρες\nΤο φαρμακείο με την επιστημονική του εικόνα αλλά και τη θέση του σαν κατάστημα της γειτονιάς, διαθέτει περισσότερα από ένα ατού για να κερδίσει τις νέες μητέρες.\nΠροϋπόθεση; Να γνωρίζει πώς να επικοινωνήσει μαζί τους με τα κατάλληλα λόγια, αλλά και παράλληλα να επιλέξει, να οργανώσει και να αναδείξει οπτικά μέσα στο χώρο πώλησης, τα προϊόντα που αφορούν αυτή την κατηγορία πελατών.\n1. Μια Κατάλληλη Επικοινωνία\nΑνακαλύψτε το προφίλ της νέας μητέρας.\nΒιβλία, ειδικός τύπος για το παιδί και τους νέους γονείς, ειδικές ιστοσελίδες στο Internet, συμβουλές από τον περίγυρο….οι νέες μητέρες κατακλύζονται από πληροφορίες.\nΓίνονται όλο και πιο απαιτητικές αλλά και αγχώδεις.\nΦοβούνται μήπως κάνουν λάθος σε ότι αφορά το νέο τους βλαστάρι!\nΑς δούμε το προφίλ τους.\nΑπό τη μια υπάρχουν οι μητέρες που αναζητούν εξειδικευμένες συμβουλές από έναν επαγγελματία υγείας όπως ο φαρμακοποιός και από την άλλη αυτές που νομίζουν ότι τα ξέρουν όλα.\nΗ προσέγγιση σας λοιπόν στην πρώτη περίπτωση θα πρέπει να είναι «επιβλητική»:\n«Εγώ σαν ειδικός φαρμακοποιός σας προτείνω για τη περίπτωση αυτή ...»\nΕνώ στη δεύτερη περίπτωση «διαλλακτική»:\n«Εσείς που γνωρίζετε καλά το θέμα θα συμφωνείτε ασφαλώς ότι για τη περίπτωση αυτή χρειάζεται να...»\nΣτη συνέχεια προσαρμόστε τη συμβουλή και τη πρόταση σας εξατομικευμένα, ανάλογα με την περίπτωση.\nΠριν όμως από κάθε σας πρόταση θα πρέπει να διερευνήσετε τη πελάτισσα και τις ανάγκες τις, θέτοντας τις κατάλληλες ερωτήσεις.\nΗ δική σας γνώση στις ανάγκες και τα προϊόντα αυτής της κατηγορίας, αναδεικνύει την εικόνα σας και εξασφαλίζει την εμπιστοσύνη της μητέρας.\nΠαράδειγμα, ερωτήσεις του τύπου:\n«Τι σας είπαν σχετικά με τη διαδικασία του θηλασμού και τα οφέλη του;» ή\n«Τι γνωρίζετε σχετικά με τις διαταραχές μετά την εγκυμοσύνη;»,\nκάνουν τη μητέρα να διαισθανθεί ότι ο συνομιλητής της έχει γνώσεις και έτσι, ακόμη και η πιο δύσκολη είναι έτοιμη να ακούσει και να ανταλλάξει απόψεις.\nΞεκινήστε την επαφή και την επικοινωνία σας πριν ακόμη γεννήσει!\nΌλα παίζονται λοιπόν προς το τέλος της εγκυμοσύνης.\nΠρέπει να προλάβετε να κερδίστε την εμπιστοσύνη της και να την κάνετε πιστή πελάτισσα στο φαρμακείο σας, πριν πάει στο μαιευτήριο και βγει από εκεί με μία μακριά λίστα προϊόντων.\nΜερικές Ιδέες για να το Πετύχετε:\nΑναθέστε στην υπεύθυνη καλλυντικών να προετοιμάσει ένα τσαντάκι με δείγματα παιδικών προϊόντων φροντίδας μαζί με ενημερωτικά έντυπα από τις μάρκες που διαθέτετε και να τα δώσει στις μέλλουσες μητέρες με προχωρημένη εγκυμοσύνη που επισκέπτονται το φαρμακείο, ανοίγοντας παράλληλα το διάλογο μαζί τους.\nΕτοιμάστε γραπτές φίσσες με οδηγίες για τη περιποίηση του βρέφους με τη σφραγίδα του φαρμακείου σας και με θέματα όπως:\nΗ υγιεινή του νεογέννητου», «Πώς να ετοιμάσουμε τα απαραίτητα για τη φροντίδα του νεογέννητου» …κ.α.\nΥλικό εύκολα θα βρείτε και από τις εταιρείες, αλλά και στο internet.\nΜην Προσπαθήστε Επίμονα να τα Πουλήσετε Όλα\nΟι συμβουλές σας και οι αντίστοιχες προτάσεις προϊόντων πρέπει να διαχωρίζουν ποια είναι τα απόλυτα απαραίτητα και ποια τα προαιρετικά, σύμφωνα με τις ανάγκες της μητέρας και του βρέφους.\nΠάνω από κάθε πώληση προέχει η κατάλληλη συμβουλή και καθοδήγηση και σε αυτό είναι πολύ ευαίσθητες οι νέες μητέρες.\n2. Ειδικά Ράφια και Γόνδολες Προβολής Αφιερωμένες σε Προϊόντα Βρεφοανάπτυξης\nΤα Βοηθήματα για το Θηλασμό\nΜε τον όγκο των γεννήσεων χωρίς σημαντικές μεταβολές και σχεδόν το 50% των μητέρων να αρχίζουν τον θηλασμό μετά τη γέννα, ο τομέας ειδικών προϊόντων για τον θηλασμό, όπως ενυδατικές και καταπραϋντικές κρέμες για τις θηλές, απορροφητικά επιθέματα, αντισηπτικά μαντηλάκια καθαρισμού καθώς και άλλα αξεσουάρ, πρέπει να είναι σε ενδιαφέρουσα θέση.\nΠαράλληλα η πρόσφατη ρύθμιση για τις εργαζόμενες μητέρες που τους επιτρέπει να μην εργάζονται τους πρώτους 6 μήνες, υποστηρίζει τον θηλασμό.\nΗ προσέγγισή σας λοιπόν εδώ είναι να ενθαρρύνετε τον θηλασμό, τονίζοντας ότι είναι ότι καλύτερο για το παιδί για λιγότερες λοιμώξεις, λιγότερο υπέρβαρα παιδιά στην παιδική και εφηβική ηλικία αλλά και λιγότερη υπέρταση στην ενήλικη ζωή.\nΗ άμεση σωματική επαφή της μητέρας (δέρμα με δέρμα) με το μωρό αμέσως μετά τη γέννα (και ιδανικά μέσα στην πρώτη ώρα), βοηθά το μωρό να αναζητήσει τη θηλή\nΕπίσης συμβουλέψτε την αποφυγή κάθε είδους άλλης τροφής ή υγρού εκτός από το μητρικό γάλα (εκτός από τη περίπτωση που ο γιατρός το συστήσει), καθώς και οποιασδήποτε άλλου βοηθήματος για να θηλάζει και να ησυχάσει και να κοιμηθεί, όπως τεχνητές πιπίλες κ.λπ.\nΗ συνεχής επαφή με το σώμα της μάνας είναι ότι καλύτερο για να ενθαρρύνει τον θηλασμό και να ηρεμίσει το βρέφος.\nΤα Βρεφικά Γάλατα\nΣυνήθως όμως μετά τους 3 μήνες ο θηλασμός σταματά και τη θέση έχουν τα βρεφικά γάλατα και σιγά - σιγά και οι άλλες τροφές.\nΦυσικά υπάρχουν και περιπτώσεις όπου ο μητρικός θηλασμός δεν είναι εφικτός ή επαρκής, ή το βρέφος χρήζει ειδικής διατροφής, τότε η επιλογή του βρεφικού γάλακτος είναι η πρώτη κίνηση για το βρέφος.\nΚατατάσσονται ως εξής;\n- Γάλατα 1ης βρεφικής ηλικίας από τη γέννηση μέχρι τον 6ο μήνα, με πρωτεΐνη ορού γάλακτος, λακτόζη και λιπαρά φυτικής προέλευσης.\n- Η τεχνολογία παρασκευής αυτών των γαλάτων επιτρέπει στην πρωτεΐνη να είναι πολύ κοντά σε αυτή του μητρικού γάλακτος.\n- Γάλατα 2ης βρεφικής ηλικίας από 6 μηνών έως 1 έτους, με υψηλότερα επίπεδα πρωτεΐνης και λακτόζης και χαμηλότερα επίπεδα λιπαρών\n- Τα προϊόντα αυτά δεν πωλούνται αποκλειστικά στο φαρμακείο.\n- Γάλατα 3ης βρεφικής ηλικίας για μετά από 1 χρόνο, με μεγαλύτερη αναλογία πρωτεϊνών και ιχνοστοιχείων που φυσικά δεν πωλούνται αποκλειστικά στο φαρμακείο.\n- Υποαλλεργικά βρεφικά γάλατα (ΗΑ), με μερικώς υδρολυμένη πρωτεΐνη για τις περιπτώσεις βρεφών που υπάρχει οικογενειακό ιστορικό στην αλλεργία ή υπάρχει υποψία αλλεργίας.\nΤα γάλατα αυτά δεν συνιστώνται για θεραπεία περιστατικών αλλεργίας.\nΕιδικά βρεφικά γάλατα (συνταγογραφούμενα), τα οποία αντιμετωπίζουν τα συνήθη προβλήματα που εμφανίζονται στα βρέφη από τη γέννηση μέχρι και τον 1ο χρόνο της ζωής, όπως αλλεργίες στο αγελαδινό γάλα, κολικοί, αναγωγές, διάρροιες, δυσκοιλιότητα.\nΕπίσης, υπάρχουν και γάλατα για πρόωρα και χαμηλού βάρους γέννησης βρέφη.\nΤα ειδικά βρεφικά γάλατα αναπτύσσονται ραγδαία τα τελευταία χρόνια, λόγω της αύξησης των εξωσωματικών γεννήσεων, της αύξησης των αλλεργιών, των περιβαλλοντικών αλλαγών και της κληρονομικότητας.\nΤα παιδικά καλλυντικά και τα αξεσουάρ\nΜια κατηγορία σε ανοδική πορεία τα τελευταία χρόνια που η περιποίηση του βρέφους έχει πάρει σημαντική θέση στη φροντίδα της μητέρας είναι τα παιδικά καλλυντικά προϊόντα υγιεινής, περιποίησης ακόμη και αρωματισμού, όλα υποαλλεργικά, ελκύουν το ενδιαφέρον των γονέων και το κανάλι φαρμακείο εγγυάται την ασφάλεια και τη προσεγμένη ποιότητα.\nΈνας ενδοιασμός στην επιλογή μεταξύ δύο προϊόντων, μια ερώτηση πάνω σε θέματα ερεθισμού, ένα ειδικό δερματολογικό πρόβλημα, ο φαρμακοποιός και η ομάδα του είναι πάντα κοντά στη μητέρα για να δώσει λύση και να διευκολύνει την επιλογή.\nΘυμηθείτε! Σε κάθε περίπτωση να συστήσετε σε κάθε αλλαγή πάνας πλύσιμο με νερό και βρεφικό αφρόλουτρο ή ψεκασμό με ιαματικό νερό καθώς και ένα προϊόν φροντίδας για τους ερεθισμούς στις μηρογεννητικές περιοχές, ενώ τα μαντηλάκια καθαρισμού μίας χρήσης να χρησιμοποιούνται μόνο σε ταξίδια ή για γρήγορες αλλαγές εκτός σπιτιού.\nΑλλά και τα διάφορα βοηθήματα και αξεσουάρ όπως τα μπιμπερό, τα θήλαστρα , οι πιπίλες και τόσα άλλα , θα εμπλουτίσουν αυτό τον χώρο τον αφιερωμένο στο παιδί.\nΤα Προϊόντα για την Έγκυο και τη Νέα Μητέρα\nΑς μην ξεχνάμε όμως και τη μητέρα!\nΑπό τη περίοδο της εγκυμοσύνης της μέχρι και τους πρώτους μήνες μετά τη γέννα, υπάρχουν ειδικές ανάγκες που θα πρέπει να γνωρίζουμε και με βάση αυτές να επιλέξουμε και να προβάλλουμε τα κατάλληλα προϊόντα συμβουλής μας.\nΦλεβική ανεπάρκεια και βαριά πρησμένα πόδια κατά την εγκυμοσύνη:\nΚαθώς το μωρό στη κοιλιά πιέζει τα αγγεία και μειώνει τη κυκλοφορία του αίματος στα κάτω άκρα, αλλά και λόγω ορμονικών διαταραχών που διαστέλλουν τα αγγειακά τοιχώματα και προκαλούν οιδήματα. Τα ίδια προβλήματα και μετά τον τοκετό ιδιαίτερα μετά από καισαρική τομή.\nΟι συμβουλές μας: περπάτημα, κολύμπι, όχι τακούνια πάνω από 3 cm.\nΟι προτάσεις μας: λεβοτονωτικά τοπικά σε κρέμες ή gels με ελαφρό μασάζ για να ενεργοποιήσουν τη κυκλοφορία στα κάτω άκρα.\nΑιμορροΐδες εσωτερικές ή εξωτερικές:\nΕμφανίζονται συχνά κυρίως το 3ο τρίμηνο της εγκυμοσύνης, συνήθως μαζί με δυσκοιλιότητα.\nΚαι εδώ θα συστήσουμε περπάτημα, τροφές πλούσιες σε φυτικές ίνες , ήπια ηπακτικά και τοπικά αντιφλεγμονώδη για τις αιμορροΐδες.\nΕίναι πρόβλημα για το οποίο σπάνια οι έγκυες μιλούν αλλά αγγίζει το 20% σχεδόν των νέων μητέρων και το 1/3 αυτών ήδη από την περίοδο της εγκυμοσύνης.\nΟφείλεται στη χάλαση των μυών γύρω από το περίνεο που επηρεάζει και τους μύες της ουροδόχου κύστης.\nΣυνιστάμε ασκήσεις σύσφιξης, διακοπή του καπνίσματος, μείωση βάρους, ρύθμιση της δυσκοιλιότητας ακόμη και πάνες ακράτειας!\nΡαβδώσεις και χαλάρωση στη κοιλία και στο σώμα:\nΕδώ θα πρέπει να μιλήσουμε στην έγκυο για πρόληψη των ραβδώσεων από τον 3ο μήνα της εγκυμοσύνης με ειδικά καλλυντικά και στη περίπτωση που οι ραβδώσεις εμφανιστούν, πιο ενισχυμένα τοπικά προϊόντα για μετά τον τοκετό.\nΚηλίδες από τον ήλιο στο πρόσωπο και στο σώμα:\nΗ σύσταση αντηλιακού με υψηλό δείκτη προστασίας απαραίτητη σε όλη τη διάρκεια της εγκυμοσύνης, καθώς και ενός καλλυντικού προϊόντος για τη προφύλαξη από τον σχηματισμό λεκέδων.\nΕίναι συχνό φαινόμενο μετά τον τοκετό και οφείλετε στην απότομη μείωση των οιστρογόνων.\nΤο φαρμακείο είναι το πλέον εξειδικευμένο κατάστημα σε αυτό το πρόβλημα και διαθέτει τόσο ειδικά καλλυντικά προϊόντα και συμπληρώματα διατροφής, όσο και τοπικά φάρμακα μινοξιδίλης.\nΓια όλα λοιπόν τα παραπάνω προβλήματα, επειδή είναι κάπως δύσκολο να ανοίξτε διάλογο μαζί με τις πελάτισσες όταν εκείνες δεν «ανοιχτούν» σε σας, μια έξυπνη λύση είναι να δημιουργείστε μια γραπτή φίσσα με τίτλο:\n«Οι ειδικές ανάγκες και τα προβλήματα της εγκύου και της νέας μητέρας. Η ομάδα του φαρμακείου μας είναι στη διάθεσή σας» και μοιράστε την σε όλες τις ενδιαφερόμενες.\nΝα είστε σίγουροι ότι ένα μεγάλο μέρος αυτών θα σας προσεγγίσουν, θα σας ρωτήσουν και θα μιλήσουν για το πρόβλημά τους.\nΚαι μην ξεχνάτε τους μπαμπάδες!\nΠαράλληλα και οι μπαμπάδες πρέπει να έχουν τη δέουσα προσοχή.\nΕίναι αυτοί που έρχονται πρώτοι στο φαρμακείο μετά την έξοδο από το μαιευτήριο.\nΑλλά είναι και αυτοί που συχνά αλλάζουν το βρέφος όταν η μητέρα είναι απασχολημένη με τόσες δουλειές.\nΣήμερα πλέον δεν θεωρείται ντροπή όπως παλιά ο άνδρας να ασχολείται με το νεογέννητο.\nΠολλοί άνδρες αναλαμβάνουν έργο στη φροντίδα του παιδιού τους από τις πρώτες μέρες, όταν φυσικά βρίσκονται στο σπίτι.\nΤολμήστε λοιπόν να ανοίξετε το διάλογο μαζί τους, να ανακαλύψτε ανάγκες και να προτείνετε λύσεις με τα κατάλληλα προϊόντα.\nΗ σωστή και στοχευμένη επικοινωνία με σοβαρότητα δεν έχει όρια και περιορισμούς!


Η αναμόρφωση της αγοράς ρεύματος στο πολυνομοσχέδιο με τα προαπαιτούμενα – EnergyIn\nHome Ενεργειακές επισημάνσεις Η αναμόρφωση της αγοράς ρεύματος στο πολυνομοσχέδιο με τα προαπαιτούμενα\nΗ αναμόρφωση της αγοράς ρεύματος στο πολυνομοσχέδιο με τα προαπαιτούμενα\nΗ προσαρμογή της εγχώριας αγοράς ηλεκτρισμού στο ευρωπαϊκό μοντέλο απελευθέρωσης (target model) περιλαμβάνεται στις διατάξεις του πολυνομοσχεδίου που κατατίθεται σήμερα στη Βουλή, με σκοπό να διευθετηθούν οι εκκρεμότητες που θα ανοίξουν τον δρόμο για την καταβολή της υποδόσης των 2,8 δισ. ευρώ από τους δανειστές.\nΗ νομοθετική ρύθμιση για το target model είχε τεθεί σε δημόσια διαβούλευση από το ΥΠΕΝ, η οποία ολοκληρώθηκε στις 21 Σεπτεμβρίου. Με χρονικό ορίζοντα υλοποίησης το 2018, προβλέπεται η δημιουργία τεσσάρων αγορών διαπραγμάτευσης ηλεκτρικής ενέργειας, και πιο συγκεκριμένα της χονδρικής αγοράς προθεσμιακών προϊόντων, της ενδοημερήσιας αγοράς, της αγοράς επόμενης ημέρας και της αγοράς εξισορρόπησης.\nΌσον αφορά το πολυνομοσχέδιο, ενεργειακό «άρωμα» έχει επίσης και η λίστα που περιέχει με τις δημόσιες εταιρείες οι οποίες περνούν στο λεγόμενο υπερταμείο, αφού σε αυτές συγκαταλέγεται το 34% της ΔΕΗ. Στον κατάλογο υπάρχουν οι ΕΥΔΑΠ και ΕΥΑΘ, ενώ απουσιάζει ο ΑΔΜΗΕ, στην περίπτωση του οποίου βρίσκεται σε εξέλιξη ο διεθνής διαγωνισμός για την πώληση του 24% σε στρατηγικό επενδυτή.\nΟι ενεργειακές εκκρεμότητες πάντως δεν «κλείνουν» με την κατάθεση του πολυνομοσχεδίου, καθώς απομένουν ακόμη αρκετά θέματα ρυθμιστικού χαρακτήρα, στα οποία θα πρέπει να βρεθεί η «χρυσή τομή» ανάμεσα στην ελληνική κυβέρνηση και τους δανειστές. Από τα σημαντικότερα είναι οι παρεμβάσεις για την απελευθέρωση της αγοράς φυσικού αερίου, στις οποίες ξεχωρίζει ο καθορισμός των τελών διανομής και η αύξηση των ποσοτήτων που δημοπρατεί η ΔΕΠΑ.\nΣύμφωνα με δημοσιογραφικές πληροφορίες, στο συγκεκριμένο ζήτημα υπάρχει σημαντική απόκλιση ανάμεσα στις δύο πλευρές, καθώς οι εκπρόσωποι των δανειστών ζητούν την αύξησή τους στο 20%, από 10% που είναι σήμερα. Το υπουργείο Ενέργειας είναι αντίθετο στον διπλασιασμό των ποσοτήτων, με το επιχείρημα πως κάτι τέτοιο θα συνιστούσε σημαντική οικονομική ζημία για την εταιρεία, σε μία εποχή που παίζει κομβικό ρόλο σε αρκετά διεθνή και εγχώρια πρότζεκτ για την αύξηση της διείσδυσης του φυσικού αερίου στην ελληνική αγορά.\n«Αγκάθι» φέρεται να παραμένει και το ζήτημα του ΕΤΜΕΑΡ, δηλαδή του τέλους που πληρώνουν οι καταναλωτές για την αποζημίωση των παραγωγών ΑΠΕ. Με δεδομένο πως θα πρέπει να εξερευθούν επιπλέον έσοδα ώστε να ισοσκελισθεί ο λογαριασμός ΑΠΕ, τη στιγμή πυο σήμερα παρουσιάζει έλλειμμα περίπου 240 εκατ. ευρώ, η κυβέρνηση θέσπισε το καλοκαίρι μία νέα χρέωση για τους προμηθευτές ηλεκτρικής ενέργειας.\nΣύμφωνα με το ΥΠΕΝ, το μέτρο αυτό είναι αρκετό για να καλυφθεί το έλλειμμα του λογαριασμού. Οι εκπρόσωποι των δανειστών φέρονται να αμφισβητούν αυτή την εκτίμηση, βάζοντας στο «τραπέζι» την αύξηση του ΕΤΜΕΑΡ, ένα «καπέλο» που μέσω των λογιαριασμών ρεύματος θα περάσει σε καταναλωτές και επιχειρήσεις.\nπροηγούμενο M. Βερροιόπουλος: Προς υπογραφή των συμβάσεων για έρευνες υδρογοναθράκων στη Δ. Ελλάδα\nεπόμενο Λιγοστεύει το οξυγόνο στην ατμόσφαιρα της Γης


Η αθλητική ανασκόπηση του 2018 στην Καβάλα - KAVALA POST\nΜια χρονιά με επιτυχίες αλλά και ευτυχώς λίγες… παρασπονδίες σε ατομικό και συλλογικό επίπεδο\nΜια χρονιά με πολλές επιτυχίες, σε ατομικό και συλλογικό επίπεδο, ήταν το 2018 για τον αθλητισμό της Καβάλας. Σ’ αυτή τη χρονιά έγιναν πολλά θετικά και ευτυχώς λίγα αρνητικά, τα οποία παρουσιάζονται επιγραμματικά παρακάτω:\n– Η χρονιά δεν ξεκίνησε καθόλου καλά! Η είδηση του θανάτου του Βασίλη Χατζηραφαηλίδη, σε ηλικία 40 ετών, σόκαρε του πάντες στις τάξεις των φιλάθλων της Καβάλας. Το δραστήριο μέλος της Λέσχης Φιλάθλων Καβάλας άφησε την τελευταία του πνοή σε Νοσοκομείο της Θεσσαλονίκης, όπου είχε μεταφερθεί εσπευσμένα, απ’ την Χαλκιδική όπου βρισκόταν.\n– Στον ΑΟΚ, αρχίζει η περίοδος των διορθωτικών κινήσεων στο ρόστερ του, με την αποχώρηση του Γάλλου Ρομπέρ που δεν πρόσφερε τα αναμενόμενα και την απόκτηση των επιθετικών Ξιόμπλιου και Πάλλα. Νέο πρόσωπο επίσης και ο νεαρός Βαγγέλης Κέρθι από τον ΠΑΟ Καβάλας.\n– Στο Νέστο η εντός έδρας ήττα από τον Αετό Ορφανού στη Χρυσούπολη και η διαχείριση του παιχνιδιού από τον προπονητή Καρυπίδη έφερε την απομάκρυνση του. Νέος τεχνικός μετά από λίγες ημέρες αναλαμβάνει ο Δρακόπουλος.\n– Στην ΕΠΣΚ, πρωταθλητής χειμώνα στην Α’ κατηγορία αναδείχτηκε ο Κεραυνός Πέρνης, ενώ η αγωνιστική της 21ης του μηνός αναβλήθηκε λόγω του συλλαλητηρίου για το Μακεδονικό στη Θεσσαλονίκη.\n– Στο σκάκι η Ευγενία Τζιβελεκίδου κατέκτησε αήττητη το Πανελλήνιο Νεανίδων Κ18 που έγινε στα Χανιά, συνεχίζοντας το σερί στις κατηγορίες Κ8, Κ10, Κ12 και Κ14.\n– Η Ένωση Καλαθοσφαίρισης με τη νίκη της με 71-63 στην Καλαμίτσα επί των Ικάρων Σερρών ανέβηκε στην 2η θέση της βαθμολογίας της Β’ Εθνικής.\n– Στο τέλος του μήνα (27-28), διοργανώνεται για πρώτη φορά στην Καβάλα το κολυμβητικό τουρνουά «Απόστολος Παύλος» που σημειώνει ανέλπιστη επιτυχία.\n– Ο μήνας ξεκινάει με την Ένωση να αναρριχάται στην κορυφή της βαθμολογίας, μετά τη νίκη με 84-68 επί των Φαρσάλων και την ήττα του πρωτοπόρου Χαρ. Τρικούπη. Στο τέλος του μήνα κερδίζει τον μεγάλο του αντίπαλο στο Μεσολόγγι με 71-78, με τον προπονητή του να λέει ότι «η Καβάλα έχει ήδη κλείσει το ένα εισιτήριο της ανόδου».\n– Στην ΕΠΣΚ φουντώνει το κύμα συμπαράστασης προς τον ποδοσφαιριστή της Αναγέννησης Λιμεναρίων Βασίλη Τζίνη, που διαπιστώθηκε με σοβαρό πρόβλημα υγείας, τόσο από τις ομάδες όσο και από την διοργανώτρια αρχή.\n– Η Σταυρούλα Τσολακίδου ταξιδεύει στις ΗΠΑ για να συμμετέχει στο διεθνές τουρνουά σκάκι του Σεντ Λούις, όπου λάμπει και εκεί κατακτώντας την 2η θέση.\n– Στον ΑΟΚ η διοίκηση του ερασιτέχνη ζητάει την στήριξη του κόσμου για να μπορέσει η ομάδα να βγάλει όρθια την χρονιά με το επιχείρημα «όχι μόνο μπράβο για την προσπάθεια, αλλά να… κόβουμε και κανένα εισιτήριο»! Στα αγωνιστικά η εντός έδρας ήττα από το Σκούταρι ήταν… μαχαιριά που έκοψε τις όποιες ελπίδες για διεκδίκηση της πρωτιάς, ενώ ακολούθησε και η ήττα από τον Αετό Ορφανού, με τον προπονητή Ανυφαντάκη να ζητάει «να μην ακυρωθεί η προσπάθεια που έγινε όλη τη χρονιά».\n– Ο ΓΣΕ είναι πλέον το αφεντικό στον 2ο όμιλο του Βορρά στην Β’ Εθνική στο μπάσκετ. Κέρδισε στο ντέρμπι κορυφής τον Μακεδονικό με 95-62 και πλέον ο δρόμος της ανόδου δεν έχει… γυρισμό!\n– Στις 10 του μηνός ο θρύλος των Ελληνικών γηπέδων Θωμάς Μαύρος βρίσκεται στην Καβάλα για να παρουσιάσει το αυτοβιογραφικό του βιβλίο «Ποιος, ποιος, ποιος, ο Μαύρος ο Θεός».\n– Μια εβδομάδα αργότερα η εκ Παγγαίου ορμώμενη Ιωάννα Ξουλόγη κατακτά την 2η θέση στο Παγκόσμιο κύπελλο ενόργανης γυμναστικής στο Μπακού του Αζερμπαιτζάν, στις ασκήσεις εδάφους. «Χόρεψα στο ταπί και τα κατάφερα» δηλώνει μετά την άφιξη της στο αεροδρόμιο της Θεσσαλονίκης.\n– Στο βόλεϊ η γυναικεία ομάδα του ΑΟΚ κερδίζει στο καθοριστικό ματς σωτηρίας τα Γιαννιτσά με 3-0 σετ και εξασφαλίζει την παρουσία της στα πλέι οφς.\n– Στις 27 του μηνός ο ΑΟΚ στέφεται κυπελλούχος ΕΠΣΚ κερδίζοντας στο «Ανθή Καραγιάννη» τον Βύρωνα με 3-1. Εντύπωση προκαλεί το γεγονός ότι οι περισσότεροι πανηγυρισμοί εκδηλώθηκαν στο γκολ της ισοφάρισης του Βύρωνα…\n– Την επόμενη ημέρα ξεκαθαρίζεται ότι η Καβάλα θα συμμετέχει κανονικά στο κύπελλο ερασιτεχνών (αφού δεν ήταν σίγουρο), ακόμα κι αν αυτό δημιουργεί πρόσθετο οικονομικό κόστος.\n– Στο μπάσκετ η ομάδα κορασίδων της Ένωσης Καλαθοσφαίρισης της Καβάλας κατακτά το τρόπαιο στην ΕΚΑΣΑΜΑΘ.\n– Ολοκληρώνεται το πρωτάθλημα της Γ’ Εθνικής με τον ΑΟΚ να κατακτά την 3η θέση στον 1ο όμιλο με 41 βαθμούς. Πρωταθλητής ο Απόλλων Παραλιμνίου και 2ος τον Αετό Ορφανού που νίκησε στο Οφρύνιο με 1-0 το Νέστο, που έμεινε στην 5η θέση.\n– Ο πρόεδρος του ερασιτέχνη ΑΟΚ Γιώργος Λουπέλης, μιλώντας για το τέλος της προσπάθειας να σταθεί όρθια η ομάδα στο πρωτάθλημα, τονίζει σε συνέντευξη του «δεν θα πρέπει να ρωτάτε πόσο βγήκε η χρονιά, αλλά πως βγήκε…»\n– Η γυναικεία ομάδα βόλεϊ του ΑΟΚ εξασφαλίζει την παραμονή της στην Α2, μετά τη νίκη στον αγώνα μπαράζ με τον Ασκληπιό Τρικάλων με 3-1 σετ.\n– Η εφηβική ομάδα του ΓΣΕ προκρίνεται στην τελική φάση του Πανελλήνιου πρωταθλήματος, περνώντας με 5 νίκες σε 5 αγώνες από την προκριματική φάση της Θεσσαλονίκης. Στην Κρήτη όπου γίνονται οι τελικοί κατακτά τελικά την 5η θέση.\n– Στα τέλη του μηνός αρχίζουν οι εργασίες για την ανακατασκευή του Βερούλειου. «Το έργο είναι μια προσφορά στη νεολαία της πόλης» σχολιάζει η δήμαρχος Δήμητρα Τσανάκα.\n– Ο Κεραυνός Πέρνης αναδεικνύεται και ουσιαστικά πρωταθλητής της Α’ ΕΠΣΚ με τη νίκη του 3-0 α. α. με τον Ηρακλή Καβάλας, και την ισοπαλία της ΑΕΚ με το Χαλκερό. Η τυπική ανάδειξη του γίνεται μια εβδομάδα αργότερα.\n– Στις 22 του μηνός έρχεται στην Καβάλα ο Ολυμπιονίκης Πύρος Δήμας, όπου στη συνάντηση του με τον Θόδωρο Μαρκόπουλο δηλώνει ότι «στόχος είναι να βγάλουμε νέους πρωταθλητές στην άρση βαρών».\n– Δύο διαδοχικές ήττες για την Ένωση, από το Αγρίνιο εκτός έδρας (66-62) και το Ανατόλια εντός (64-68) και ο στόχος της ανόδου τίθεται εν αμφιβόλω…\n– Αντίθετα στις 28 του μηνός με τη νίκη του με 77-89 στην Ευκαρπία ο ΓΣΕ εξασφαλίζει την άνοδο του στην Β’ Εθνική.\n– «Τρέχω για να τερματίσω τον Σιδερίδη» δηλώνει ο Καβαλιώτης υπερμαραθωνοδρόμος Νίκος Σιδερίδης αναφερόμενος στην εμπειρία της συμμετοχής του στον υπερμαραθώνιο του Μιλάνο.\n– Μετά τις νίκες του με τις Φέρες και το Παραλίμνιο, ο ΑΟΚ κερδίζει και το Καλαμπάκι και προκρίνεται στα προημιτελικά του κυπέλλου ερασιτεχνών Ελλάδος. Κληρώνεται με τον ΟΦ Ιεράπετρας και αποκλείεται χάνοντας με 1-0 στο γήπεδο του Κορυδαλλού, ύστερα από πολύ καλή εμφάνιση.\n– Στις 13 του μηνός η Ένωση κερδίζει 86-57 το Λαγκαδά και πλέον πάει στις Σέρρες, την τελευταία αγωνιστική. Αν κερδίσει παίρνει τον τίτλο, αν όμως χάσει μπορεί να βγει ακόμα και 3ος. Οι Καβαλιώτες φίλαθλοι ετοιμάζουν δυναμικό παρόν στον αγώνα με τους Ικάρους.\n– Στις 20 Μαίου η Ένωση κερδίζει τον τίτλο στον Βόρειο όμιλο της Β’ Εθνικής. Κερδίζει στο κατάμεστο γήπεδο των Σερρών τους Ίκαρους με 51-63 και επιστρέφει στην Α2. Έξαλλοι πανηγυρισμοί στον αγωνιστικό χώρο και τις εξέδρες.\n– Την επόμενη ημέρα ο ΓΣΕ γιορτάζει κι αυτός την άνοδο του νικώντας στην τελευταία αγωνιστική της Γ’ Εθνικής το Ν. Σκοπό με 79-42 σ’ έναν αγώνα φιέστα στο κλειστό της Ελευθερούπολης.\n– Στις 22 του μηνός, η ομάδα παλαιμάχων του Θοδωρή Ζαγοράκη δίνει φιλικό παιχνίδι με τους παλαιμάχους του ΑΟΚ, για να βοηθήσουν τον Στράτο Μπίνη στον αγώνα ζωής που δίνει. Μαζεύονται 6.500 ευρώ!\n– Στις 23, η «μπάλα χάθηκε» στο Εργασιακό πρωτάθλημα μπάσκετ της Καβάλας σε αγώνα για την προημιτελική φάση, ανάμεσα στους Μηχανικούς και τους Εργαζόμενους της Καβάλα Όιλ. «Αγανακτισμένος» παίκτης των Μηχανικών χτυπάει τον διαιτητή στο τέλος του αγώνα. Δημιουργείται μεγάλος θόρυβος, η δήμαρχος Καβάλας σχολιάζει «πολύ τεστοστερόνη βρε παιδί μου», ξεκινάει «πόλεμος» ανακοινώσεων και σχολίων, με αιχμές για υποκρισία και κομπλεξισμό… Την επόμενη ημέρα ο Δήμος Καβάλας αποφασίζει να διακόψει οριστικά το πρωτάθλημα.\n– Εξελίξεις στα διοικητικά του ΑΟΚ. Φαίνεται ότι υπάρχει κάποιος ισχυρός οικονομικός παράγοντας που θέλει να εμπλακεί με την ομάδα, χωρίς όμως να «βγει μπροστά» (τουλάχιστον στην Γ’ Εθνική). Ενεργοποιείται η παλαιά διοικούσα επιτροπή (Δεληκάρης, Κατσαμακίδης, Αντωνίου κα) που αναλαμβάνει δράση…\n– Τα νέα δεδομένα στο ποδοσφαιρικό τμήμα του ΑΟΚ φέρνουν αλλαγές στον ερασιτέχνη με τον πρώην παράγοντα της ΕΠΣΚ Αντώνη Αντωνίου να προορίζεται για πρόεδρος του ΑΟ Καβάλα.\n– Στις 12 του μηνός του ΔΣ του ΑΟΚ παραιτείται σύσσωμο για να διευκολύνει την κατάσταση και ορίζονται εκλογές για τις 18/6.\n– Στις 20 αναδεικνύεται και επίσημα η διοικούσα επιτροπή του ΑΟΚ με τον Σωτήρη Δεληκάρη πρόεδρο. Ο προπονητής Κώστας Ανυφαντάκης περιμένει ειδοποίηση για να έρθει στην Καβάλα, αλλά στο προσκήνιο εμφανίζεται μια άλλη επιλογή…\n– Στις 24 του μηνός ανακοινώνεται επίσημα ότι νέος προπονητής της Καβάλας θα είναι ο Παύλος Δερμιτζάκης. Η ανακοίνωση καταλήγει με την φράση «καλώς όρισες στο σπίτι σου Παύλε»!\n– Στις 23, πραγματοποιείται στο Ενωσιακό γήπεδο των Αμισιανών η ΓΣ της ΕΠΣΚ, όπου αποφασίζεται στο πλαίσιο της αναδιάρθρωσης του τοπικού ποδοσφαίρου, για την περίοδο 2018-2019 να υπάρχουν 3 όμιλοι στη Β’, ένας στην Α’ και κανένας στην Γ’.\n– Την ίδια ημέρα η ομάδα Kyokushin Karate του ΑΟΚ κατακτά στο παγκόσμιο πρωτάθλημα της Ουγγαρίας 4 μετάλλια!\n– Η Ένωση Καλαθοσφαίρισης αρχίζει τον μεταγραφικό της κύκλο ανακοινώνοντας την απόκτηση του Φλιάτη από το Στρατώνι. Ακολουθεί ο Ναούμης από την ΑΕ Λάρισας.\n– Για 3η συνεχόμενη χρονιά πραγματοποιείται στο «Ανθή Καραγιάννη» το Πανελλήνιο πρωτάθλημα στίβου παμπαίδων – παγκορασίδων, με περισσότερους από 1000 αθλητές από 130 συλλόγους από 29 νομούς της χώρας.\n– Στις 2 του μηνός ο ΓΣΕ ανακοινώνει την απόκτηση του Σωκράτη Γκέλιου και λίγες ημέρες αργότερα του πρώτου σκόρερ του Φώτη Στυλίδη.\n– Στις 3 του μηνός παρουσιάζεται, σε μια λαμπρή τελετή, ο Παύλος Δερμιτζάκης ως ο νέος τεχνικός του ΑΟΚ. «Ήρθαμε για να παρουσιάσουμε έργο και να μείνουμε για χρόνια» δηλώνει, ενώ ο Σωτήρης Δεληκάρης τονίζει ότι «θέλαμε εδώ και καιρό αυτή τη συνεργασία».\n– Στον Άρη Πηγών, που μετά από 8 χρόνια, επέστρεψε στην Α’ κατηγορία της ΕΠΣΚ, γίνεται έκτακτη ΓΣ για να αποφασιστεί αν θα συμμετέχει η ομάδα στο πρωτάθλημα, μετά τις καταστροφικές πλημμύρες που έπληξαν τον κάμπο του Νέστου και το γήπεδο της.\n– Στις 6 του μηνός ο πρόεδρος της Ένωσης Βαγγέλης Παππάς, εμφανώς δυσαρεστημένος γιατί ο στόχος της απόκτησης Καβαλιωτών παικτών δεν επιτυγχάνεται, μιλάει σε συνέντευξη του για «Καβαλιωτάκια και μικρομάγαζα».\n– Ο ΑΟΚ ανακοινώνει στις 8 Ιουλίου την ανανέωση της συμφωνίας του με Μπλιο, Χατζηκυριάκου, Παπαδόπουλου και Λυμπεράκη.\n– Την ίδια ημέρα η Ένωση ανακοινώνει ότι απέκτησε και τον Καμάρα από την ΑΕ Λάρισας και διαρρέει ότι έχει κλείσει συμφωνία με Σέρβο πλέι – μέικερ. Λίγες ημέρες αργότερα αποκτά και τους Προδρόμου και Παπαζούδη.\n– Στις 10 του μηνός βρέθηκαν «συμπαίκτες» για να υπάρξει διοίκηση στο Νέστο υπό το Ν. Μπουντρούδη, και κλείνει η συμφωνία με τον προπονητή Κ. Κετσιεμενίδη.\n– Ήδη από τις 11 Ιουλίου αρχίζουν να διαρρέουν φήμες ότι την άνοδο από το πρωτάθλημα της Γ’ Εθνικής θα κερδίσουν και οι 8 πρωταθλητές των ομίλων και όχι οι μισοί.\n– Στις 16 του μηνός, ο Σκακιστικός Όμιλος Καβάλας κερδίζει την 3η θέση στο πρωτάθλημα της Α’ Εθνικής. Πέρσι ήταν πρωταθλητής.\n– Στις 17, συνολικά 250 αθλητές, από Ελλάδα Κύπρο και Ρουμανία συμμετέχουν στους αγώνες στίβου «Δαβιτζόγλεια».\n– Στις 22, ο ΑΟΚ ανακοινώνει την απόκτηση του Ζέρη και του Κροάτη Γιαντσίνοβιτς. Λίγες ημέρες αργότερα αποκτά και τους Γεμιστό, Γαβριηλίδη και Τουμανίδη.\n– Τέλος εποχής για τον Σούλη Ρουμελιώτη από την Καβάλα ΄86 μετά 30 χρόνια στην γυναικεία ομάδα ποδοσφαίρου. Αναλαμβάνει νέα διοίκηση με έντονο άρωμα γυναίκας…\n– Στις 29 του μηνός αρχίζει η προετοιμασία του ΑΟΚ, στο βοηθητικό γήπεδο.\n– Την 1η του μηνός ο ΑΟΚ κάνει γνωστή την απόκτηση του Τσούτση.\n– Εντείνονται οι διεργασίες για να ονομαστεί κάποιο οδός στην περιοχή του Βύρωνα και κοντά στο Βερούλειο στάδιο σε οδό Τάκη Χατζηγρηγορίου.\n– Μεταγραφική βόμβα για το Νέστο στις 6 Αυγούστου με την απόκτηση του Σέρβου Μπέλιτς. Ανακοινώνεται και η ανανέωση της συνεργασίας με τον Κροάτη Χούσινετς.\n– Μεγάλη ικανοποίηση στην Ένωση Καλαθοσφαίρισης από την κίνηση των εισιτηρίων διαρκείας, Ο Σέρβος πλέι – μέικερ που είχε ανακοινωθεί ότι ενδιαφέρει την ομάδα είναι ο Μίτροβιτς.\n– Στις 22 του μηνός ο αντιδήμαρχος αθλητισμού της Καβάλας Γιώργος Φιλόσογλου ανακοινώνει ότι λόγω των αθλητικών διοργανώσεων που φιλοξενήθηκαν στην περιοχή, ήρθαν στην πόλη περί τους 12 χιλ. επισκέπτες!\n– Στις 23, ο Δήμος Παγγαίου κερδίζει την κούρσα για την διεκδίκηση του τίτλου «Ευρωπαϊκή πρωτεύουσα αθλητισμού 2019»!\n– Άδικος αποκλεισμός του ΑΟΚ από το κύπελλο Ελλάδος. Υποδέχεται στις 26 τα Γιαννιτσά, είναι καλύτερος, έχει ευκαιρίες αλλά χάνει με 1-0! «Αν διαβάσουμε σωστά την ήττα θα βγούμε κερδισμένοι» δηλώνει ο Δερμιτζάκης.\n– Ξεκινάει στις 27 του μηνός η προετοιμασία της Ένωσης για την Α2, με όλα τα μεταγραφικά της αποκτήματα στο κλειστό της Καλαμίτσας. Διαθέτει ρόστερ 15 αθλητών με μ.ο ηλικίας 23.8!\n– Στις 2, γίνεται γνωστή η επιστροφή Μπαρέττα στον ΑΟΚ, ενώ «ψήνεται» ο δανεισμός του Κασμερίδη από την Δόξα Δράμας.\n– Μια πόλη, μια ομάδα ένα όνειρο, είναι το σύνθημα την επίσημη παρουσίαση της νέας ομάδας του ΑΟΚ στο Vranas Resort στις 4 Σεπτεμβρίου,\n– Και το όνομα αυτής Energean Kavala BC. Ανακοινώνεται σε επίσημη εκδήλωση στο ξενοδοχείο Λούση, ότι η Energean θα είναι ο χορηγός της ομάδας μπάσκετ της Καβάλας.\n– Στις 10 του μηνός ο Καβαλιώτης πρωταθλητής του Kick Boxing Παναγιώτης Τσοχαταρίδης γίνεται μέλος της Harricane Team Family του Deni Leonidi. «Κίνητρο μου η κορυφή» δηλώνει σε συνέντευξη του.\n– Στις 16, η 18χρονη Σταυρούλα Τσολακίδου καταλαμβάνει την 6η θέση στο Παγκόσμιο Νέων 20 ετών!\n– Περισσότεροι από 1300 αθλητές συμμετέχουν, στις 19/9 στην μεγάλη γιορτή του αθλητισμού της Καβάλας το 5ο Kavala Night City Run, που η ΛΦΚ το έχει αφιερώσει στη μνήμη του Βασίλη Χατζηραφαηλίδη.\n– Στις 24, διοργανώνεται στην Καβάλα μεγάλο τουρνουά μπάσκετ με καρότσι με την συμμετοχή και της Εθνικής Ελλάδος.\n– Στις 30/9 ο ΑΟΚ μπαίνε με το δεξί στο πρωτάθλημα της Γ’ Εθνικής, κερδίζοντας 1-0 στο Παραλίμνιο. Την ίδια ημέρα αναβάλλονται λόγω κακοκαιρίας αθλήματα του αθλητικού διήμερου του Δήμου Καβάλας, πλην των αγώνων δρόμου.\n– Με δύο «λευκές» ισοπαλίες ξεκινάει ο μήνας για τον ΑΟΚ. Η πρώτη εντός με την Πέρνη και η δεύτερη στην Ξάνθη με το Άβατο, όπου εκεί την… παράσταση έκλεψε ο διαιτητής Τζουμαλάκης από τις Σέρρες.\n– Στις 14 η Ένωση κερδίζει στην Καλαμίτσα τον Απόλλωνα Πατρών με 96-74 για την 2η αγωνιστική. Απ’ εκεί και πέρα αρχίζει μια μεγάλη περίοδος «ανομβρίας»!\n– Στις 16 του μηνός διοργανώνεται ημερίδα για τους νέους κανονισμούς μπάσκετ και την βία, εν όψει της έναρξης του νέου εργασιακού πρωταθλήματος μπάσκετ. Την ίδια ημέρα φεύγει από την ζωή σε ηλικία 86 ετών ο Στέφανος Καράμπελας, που διατέλεσε πρόεδρος για 43 χρόνια στον ΟΚΑΚ.\n– Στις 21/10 η ΛΦΚ ανακοινώνει ότι τα χρήματα από τα έσοδα του Kavala Night City Run θα δοθούν στο παιδοογκολογικό τμήμα του Νοσοκομείου ΑΧΕΠΑ, μιας και το Νοσοκομείο Καβάλας δεν απάντησε στις κρούσεις της…\n– Στις 23 του μηνός ο ΑΟΚ ανακοινώνει μια σημαντική ενίσχυση στην επίθεση του αποκτώντας τον Κώστα Μαρκόπουλο. Την ίδια ημέρα, δημιουργείται ένα περίεργο περιστατικό στη συνεδρίαση του Δημ. Συμβουλίου του Νέστου, όταν ένας παράγοντας του Κεραυνού Πέρνης πιάνει από τον γιακά τον δήμαρχο Βαγγέλη Τσομπανόπουλο.\n– Λίγες ημέρες αργότερα γίνεται στη Χρυσούπολη το ντέρμπι της Καβάλας ανάμεσα σε Νέστο και ΑΟΚ. Η Καβάλα βρίσκεται να προηγείται με 0-2, αλλά στο τέλος οι γηπεδούχοι πανηγυρίζουν αφού «γύρισαν» το παιχνίδι επικρατώντας με 3-2!\n– Στις 28/10 η Ένωση στην προσπάθεια της να αλλάξει την καθοδική πορεία της, διώχνει τον Μάρκοβιτς και αποκτά Έλληνα κοντό (Χουχούμη) και αλλοδαπό ψηλό (Γκαμπερόνι).\n– Στις 6/11 ο Βρασίδας Ν. Περάμου κερδίζει με 4-1 εκτός έδρας τον Ολυμπιακό Καβάλας, αλλά λόγω λάθος… μετρήματος στις αλλαγές έκανε 5! Οι γηπεδούχοι υποβάλλουν ένσταση «στο όνομα της νομιμότητας» όπως υποστηρίζουν, ενώ οι φιλοξενούμενοι κάνουν λόγο για «στιγμιαίο λάθος». Η ΕΠΣΚ κάνει δεκτή την ένσταση και καταλογίζει το παιχνίδι στον Ολυμπιακό, αλλά η Ν. Πέραμος καταφεύγει στην επιτροπή εφέσεων της ΕΠΟ που ανατρέπει την απόφαση.\n– Ο Θανάσης Στημονιάρης διανύει σε 48 ώρες 311 χιλιόμετρα στην παραλία της Θεσσαλονίκης και κερδίζει τον αγώνα που διοργανώνεται κάθε χρόνο.\n– Στις 10/11 αρχίζει το 4ο Εργασιακό πρωτάθλημα μπάσκετ με λιγότερες ομάδες και ορισμένες από τις οποίες συγχωνεύτηκαν με άλλες.\n– Στις 13 του μηνός τραυματίζεται σοβαρά στο χέρι ο Καμάρας σε μια ανύποπτη φάση στην προπόνηση και θα μείνει εκτός για τουλάχιστον 3 μήνες.\n– Αναστάτωση στον ΑΟΚ, στις 16/11, με την ανακοίνωση της πειθαρχικής επιτροπής της ΕΠΟ, για τιμωρία της έδρας της ομάδας με 1 αγωνιστική, 3000 ευρώ πρόστιμο και 3 χρόνια αποκλεισμό από τα γήπεδα του προέδρου του Αντώνη Αντωνίου, γι’ αυτά που έγραψε στο φύλλο αγώνα με τον Άρη Αβάτου ο διαιτητής Τζουμαλάκης.\n– Μετά από μια εβδομάδα, στην επιτροπή εφέσεων ο ΑΟΚ παρουσιάζεται με 2 δικηγόρους και τον πρόεδρο του και ανατρέπει πλήρως την απόφαση!\n– Στις 25//11 η Ένωση χάνει άδικα στη Λάρισα από την Αγιά με 79-77 και «βράζει» στην κυριολεξία για τον διαιτητή Τζιοπάνο, που διαμόρφωσε το αποτέλεσμα και στις διαμαρτυρίες των παραγόντων της ομάδας έκανε λόγο για… «Καβαλίτσα»!\n– Την επόμενη ημέρα η διοίκηση της ομάδας μπάσκετ της Καβάλας ζήτησε, με ανακοίνωση της, την εξαίρεση του εν λόγω διαιτητή από τα επόμενα παιχνίδια της.\n– Στις 27 του μηνός, φεύγει από τη ζωή ο ιστορικός προπονητής της ομάδας πόλο του ΝΟΚ Παύλος Καπνόπουλος σε ηλικία 74 ετών.\n– Στις 3 του μηνός και παρά τις δύσκολες καιρικές συνθήκες πραγματοποιείται στην παραλία της Καβάλας ο τελευταίος αγώνας της σειράς Βίκος Street Relays.\n– Στις 5/12 ο Δήμος Παγγαίο ανακηρύσσεται και επίσημα στις Βρυξέλλες Ευρωπαϊκή πόλη αθλητισμού για το 2019.\n– Στις 19 διεξάγεται στο κλειστό «Αλ. Δήμογλου» της Καλαμίτσας ο μεγάλος φιλικός αγώνας μπάσκετ με καρότσι, που διοργανώνει η Energean, στον οποίο συμμετέχει η Ένωση, η ομάδα μπάσκετ με καρότσι που πλέον ανήκει στην οικογένεια του ΑΟΚ, και γνωστές προσωπικότητες της πόλης.\n– Μετά από 9 αγωνιστικές, η ομάδα μπάσκετ της Καβάλας επέστρεψε στις νίκες κερδίζοντας μετά από ένα συγκλονιστικό παιχνίδι τον Διαγόρα Δρυοπιδέων 68-66.\n– Στις 23 γίνεται γνωστό και επίσημα ότι ο Ολυμπιακός Καβάλας δεν θα συνεχίζει στο πρωτάθλημα της Α’ ΕΠΣΚ, διαμαρτυρόμενος για την ανατροπή της ένστασης του στον γνωστό αγώνα με τον Βρασίδα Ν. Περάμου.\n– Την ίδια ημέρα η Σταυρούλα Τσολακίδου κερδίζει το διεθνές τουρνουά του Μαυροβονίου και ταξιδεύει για την Αγία Πετρούπολη της Ρωσίας, για άλλη μεγάλη σκακιστική διοργάνωση.\n– Μεταγραφική έκπληξη για τον ΑΟΚ που στις 28 του μηνός ανακοινώνει την επιστροφή, μετά από 1,5 χρόνο, του 23χρονου επιθετικού Γιώργου Λίτσκα στην ομάδα.


5-6 ΣΕΠΤΕΜΒΡΙΟΥ Η ΠΡΩΤΗ ΦΑΣΗ ΤΟΥ ΚΥΠΕΛΛΟΥ ΕΥΒΟΙΑΣ.ΔΗΛΩΣΕΙΣ ΣΥΜΜΕΤΟΧΗΣ ΜΕΧΡΙ 6 ΙΟΥΛΙΟΥ – Psaxna.gr\nΣταμάτης Ρουσόδημος Posted On 11 Ιουνίου 2015\nTo Σαββατοκύριακο 5-6 Σεπτεμβρίου θα αρχίσει επίσημα η νέα αγωνιστική περιόδος με τους αγώνες κυπέλλου της Α’ φάσης.\nαυτή τη φάση δεν θ’ αγωνιστούν όπως και πέρισυ οι ομάδες της Α’\nκατηγορίας και θα …μπουν στη διαδικασία από την επόμενη φάση.\nμε τη νέα προκήρυξη ισχύουν και φέτος τα ίδια. Δηλαδή, οι ομάδες\nμικρότερης κατηγορίας όταν συναντούνται με ομάδες ανώτερης κατηγορίας θα\nαγωνίζονται εντός έδρας, ανεξαρτήτως τι θα βγάλει η κληρωτίδα. Επίσης\nΟι δηλώσεις συμμετοχής είναι μέχρι τη Δευτέρα 6 Ιουλίου και είναι υποχρεωτική για τις ομάδες της Α’ και Β’ κατηγορίας ΕΠΣΕ.\nΗ κλήρωση θα διεξαχθεί στα γραφεία της ΕΠΣΕ (ώρα 6.30) τη Δευτέρα 10 Αυγούστου.\nΣΥΛΛΟΓΟΣ ΓΟΝΕΩΝ ΚΑΙ ΚΗΔΕΜΟΝΩΝ 2ου ΔΗΜΟΤΙΚΟΥ ΣΧΟΛΕΙΟΥ ΨΑΧΝΩΝ: ΑΝΑΚΟΙΝΩΣΗ ΑΠΟΤΕΛΕΣΜΑΤΩΝ ΛΑΧΕΙΟΦΟΡΟΥ ΑΓΟΡΑΣ


Αρμένιος Πρωθυπουργός: «Υπέγραψα τον τερματισμό του πολέμου στο Ναγκόρνο Καραμπάχ»\n10-11-2020 • 0:07πμ\n«Είναι απίστευτα οδυνηρό για μένα και τους ανθρώπους μας»\nΟ Πρωθυπουργός της Αρμενίας Νικολ Πασινιάν ανακοίνωσε ότι υπέγραψε συμφωνία με τους ηγέτες της Ρωσίας και του Αζερμπαϊτζάν για τον τερματισμό του πολέμου στο Ναγκόρνο Καραμπάχ. Πρόσθεσε ότι θα απευθυνθεί στο έθνος «τις προσεχείς ημέρες». Η δήλωση Πούτιν για τους όρους τερματισμού του πολέμου στο Ναγκόρνο Καραμπάχ.\n«Εγώ προσωπικά πήρα μια πολύ σκληρή απόφαση για μένα και όλους μας. Έχω υπογράψει δήλωση σχετικά με τον τερματισμό του πολέμου του Καραμπάχ με τους Ρώσους και το Αζερμπαϊτζάν. Είναι απίστευτα οδυνηρό για μένα και τους ανθρώπους μας. Πήρα αυτήν την απόφαση ως αποτέλεσμα μιας βαθιάς ανάλυσης της στρατιωτικής κατάστασης και της εκτίμησης των ανθρώπων που έχουν την καλύτερη γνώση της κατάστασης. Βασίζεται επίσης στην πεποίθηση ότι αυτή είναι η καλύτερη λύση στην κατάσταση που δημιουργήθηκε. Θα δώσω ένα λεπτομερές μήνυμα για όλα αυτά τις επόμενες μέρες. Αυτό δεν είναι νίκη, αλλά δεν υπάρχει ήττα μέχρι να αναγνωρίσεις τον εαυτό σου ως ηττημένο. Δεν θα αναγνωρίσουμε ποτέ τους εαυτούς μας ως ηττημένους και αυτό θα πρέπει να είναι η αρχή της εποχής μας εθνικής ενοποίησης και αναγέννησης».


Αχαιοί, βοηθήστε μας, ή θρηνήστε μας - Pelop.gr\nΑχαιοί, βοηθήστε μας, ή θρηνήστε μας\n«Περιμένουμε την ευαισθησία των Αχαιών, οι οποίοι έχουν μια καλή ευκαιρία να αποδείξουν ότι μπορούμε να είμαστε αγκαλιά αντί να είμαστε απέναντι. Περιμένουμε ο λαός της Αχαΐας να σκύψει πάνω από το δράμα που περνάει ο Πύργος. Από εκεί και πέρα, αν δεν υπάρξει αυτή η ευαισθησία που πρέπει από τους όμορους δήμους που έχουν νόμιμους ΧΥΤΑ, τότε θα πεθάνουμε όρθιοι και θα περιμένουμε να μας θρηνήσετε».\nΤην έκκληση απευθύνει ο δήμαρχος Πύργου Γαβριήλ Λιατσής με συνέντευξή του στην "Πελοπόννησο" της Κυριακής και τον συνάδελφο Σωτήρη Παπανδρέου.\nΟπως τόνισε ο κ. Λιατσής, αυτή τη στιγμή 10.000 τόνοι σκουπιδιών έχουν συσσωρευθεί στην πόλη του Πύργου. Σύμφωνα με την πρόταση που έχει κατατεθεί, αν κάθε δήμος με νόμιμο ΧΥΤΑ δεχθεί 2.000-3.000 τόνους σκουπιδιών, τότε το πρόβλημα θα λυθεί. Αυτή η απόφαση είχε ληφθεί και στο συνέδριο της ΠΕΔ στον Πύργο, όπως είπε, όμως μέχρι σήμερα δεν έχει υλοποιηθεί.\nΜεταξύ των εργαλείων πίεσης που επισείει ο Δήμος, είναι το κλείσιμο των σχολείων από αύριο, αλλά και ο αποκλεισμός του λιμανιού του Κατακόλου. Το δεύτερο, πάντως, δεν φαίνεται να το ευνοεί, γιατί θα ανοίξει μέτωπο με τον εμπορικό κόσμο της περιοχής, που αντλεί μεγάλα έσοδα από τα κρουαζιερόπλοια.